Τάρτα σοκολάτας με ολόκληρα φουντούκια και κράνμπερις • sundayspoon\n89 Σχόλια\t• 11/11/2012\nάγιος-Βαλεντίνος, γιορτινό τραπέζι, γλυκά-επιδόρπια, σοκολάτα, τάρτες-πίτες-ζύμες\nΘυμάστε την προηγούμενη εβδομάδα που είχα ανέβει στη ζυγαριά και, μετά απ’ ό,τι είχαν αντικρίσει τα τσακίρικα ματάκια μου, είχα ορκιστεί να πέσω με τα μούτρα στις light γεύσεις για να κατευνάσω τις Ερινύες; Ε, δεν κράτησε για πολύ ο όρκος…\nΓια να εξηγούμαι, όλα πήγαιναν καλά μέχρι προχθές. Κι όταν λέω καλά, εννοώ πολύ καλά. Δεν είχα βάλει στο στόμα μου τηγανητό, σαλτσερό, γλυκό ή οτιδήποτε τελοσπάντων θα ανέβαζε το αμαρτωλό νούμερο της ζυγαριάς μου. Έπινα και εφτά ποτήρια νερό ημερησίως, όπως συμβουλεύουν άπαντες οι διατροφολόγοι ανά την υφήλιο. Και τραμπαλιζόμουν πάνω σε μια μπάλα πιλάτες, που είχε πιάσει αράχνες από την αχρηστία τους τελευταίους μήνες. Αφού σκεφτόμουν ότι με αυτό το ρυθμό πήγαινα κατευθείαν για top model. (Τρέμε Adriana Lima, καταφθάνει η αντικαταστάτριά σου!) Ώσπου έφτασε η αποφράδα μέρα και το σχέδιό μου για να κατακτήσω τις πασαρέλες του κόσμου ναυάγησε χειρότερα από τον Τιτανικό.\nΌλα ξεκίνησαν το πρωί του Σαββάτου, που ξύπνησα με μια απίστευτη λαχτάρα για γλυκό. Στην αρχή έκανα πως δεν καταλάβαινα τι συνέβαινε και πίστεψα ότι αργά ή γρήγορα θα ξεχνούσα την “υπογλυκαιμία” μου. Πόσο αφελής ήμουν… Και Αλτσχάιμερ να πάθαινα, τα γλυκά δεν θα έβγαιναν απ’ το μυαλό μου. Που λέτε, όλη μέρα το γυρόφερνα και κατά το απογευματάκι υπέπεσα στο σφάλμα… Πήρα πρώτα ένα σοκολατάκι, ύστερα και δεύτερο, και τρίτο… Στο τέταρτο, και ενώ είχε πια βραδιάσει, κατάλαβα ότι τα σοκολατάκια δεν με κάλυπταν και το έριξα σε κάτι εκλεράκια που με καλούσαν να τα απελευθερώσω από το ψυγείο. Αλλά κι αυτά δεν με ικανοποίησαν απόλυτα. Ήθελα κάτι περισσότερο! Τι να κάνω; Άνθρωπος είμαι κι εγώ και έχω αδυναμίες…\nΣήμερα το πρωί λοιπόν, άνοιξα τα ντουλάπια της κουζίνας και είδα ότι είχα αρκετά υλικά για να φτιάξω ένα γλυκάκι της αρεσκείας μου. Όχι τίποτα σπουδαίο. Μια ταρτούλα. Με λίγη σοκολάτα. Άντε και με μερικά φουντούκια. Και μια χουφτίτσα κράνμπερις (που είχαν περισσέψει από την παντζαροσαλάτα της προηγούμενης εβδομάδας). Τα σχόλια δικά σας (και τα κιλά δικά μου…)\n1 κουτ. σούπας άχνη (γεμάτη, όχι κοφτή)\n2 κουτ. σούπας γάλα φρέσκο (εγώ έβαλα με 2% λιπαρά)\nΡίχνετε όλα τα υλικά -εκτός της μαρμελάδας- σε ένα μεγάλο μπολ και ενώνετε με το χέρι, ώσπου να ομογενοποιηθούν τα συστατικά και να έχετε μια μαλακή ζύμη.\nΔίνετε σφαιρικό σχήμα στη ζύμη (σαν μπάλα) και την καλύπτετε με διαφανή μεμβράνη.\nΒάζετε τη ζύμη στο ψυγείο για τουλάχιστον 1 ώρα. (Μπορείτε να έχετε φτιάξει τη ζύμη και από την προηγούμενη μέρα.)\nΒουτυρώνετε πολύ καλά μια ταρτιέρα ή μια φόρμα με αποσπώμενο τσέρκι (εγώ χρησιμοποίησα το δεύτερο) και στρώνετε μέσα τη ζύμη που ανοίξατε με τον πλάστη. Προσέχετε να “πιάσει” και τα τοιχώματα.\nΜε ένα πιρούνι, κάνετε τρύπες σε όλη την επιφάνεια της τάρτας.\nΚαλύπτετε την τάρτα με λαδόκολλα και από πάνω ρίχνετε φασόλια (ή κάποιο άλλο βαρύ όσπριο). Με αυτό τον τρόπο η τάρτα δεν θα φουσκώσει κατά το ψήσιμο.\nΨήνετε την καλυμμένη τάρτα στους 180°C σε προθερμασμένο φούρνο για 20′.\nΑφαιρείτε τα φασόλια και την λαδόκολλα, και συνεχίζετε το ψήσιμο για άλλα 15′ (επειδή όλοι οι φούρνοι δεν είναι το ίδιο δυνατοί, μπορεί να χρειαστεί να βγάλετε την τάρτα νωρίτερα ή αργότερα. Σε κάθε περίπτωση, βγάλτε την τάρτα από τον φούρνο μόλις πάρει ένα ωραίο χρυσαφί χρώμα. Αν σκουρύνει πολύ, θα πικρίσει.)\nΑφήστε την τάρτα να κρυώσει.\nΜόλις κρυώσει, αλείφετε την βάση και τα τοιχώματα με τη μαρμελάδα.\nΚόβετε την κουβερτούρα σε κομματάκια (όσο πιο μικρά, τόσο καλύτερα) και τα βάζετε σε ένα μεγάλο μπολ.\nΖεσταίνετε την κρέμα γάλακτος σε μέτρια φωτιά και μόλις αρχίσει να φουσκώνει, την κατεβάζετε από το μάτι και τη ρίχνετε πάνω από τη σπασμένη κουβερτούρα.\nΑνακατεύετε με μία σπάτουλα, ώσπου να λιώσει η κουβερτούρα και να γυαλίσει το μίγμα.\nΕν συνεχεία, προσθέτετε τα υπόλοιπα υλικά και ανακατεύτε λίγο ακόμη. (Σε αυτό το στάδιο μπορείτε να δοκιμάσετε και να προσθέσετε άχνη, αν θέλετε πιο γλυκιά τη τάρτα σας.)\nΒάζετε στο ψυγείο για τουλάχιστον 3 ώρες (να σφίξει).\nΤη βγάζετε από το ψυγείο λίγη ώρα πριν την καταναλώσετε.\nTip: Μπορείτε να τη γαρνίρετε με άχνη, σαντιγύ ή κρέμα γάλακτος και να τη συνοδεύσετε με παγωτό βανίλια. Σε κάθε περίπτωση, φάτε τη πριν σας τη φάνε!\nNotoula\t(πριν από 3268 ημέρες)\nΑχ τι ωραία εικόνα είναι αυτή. Μου τρέχουν τα σάλια! Αυτό το φουντούκι μέσα στην σοκολάτα…\nΆσε τα κιλά στην άκρη και απόλαυσε το κομμάτι σου!\nsundayspoon\t(πριν από 3267 ημέρες)\nΚαι να ήταν μόνο ένα το κομμάτι, Νοτούλα μου, καλά θα ήταν…\nΔΕΛΦΙΝΑΚΙ\t(πριν από 3267 ημέρες)\nκαλησπέρα..μου αρέσουν τα γλυκίσματα σοκολάτας πολύ. ότι έχει να κάνει με σοκολάτα μου αρέσει πολύ. κι αυτό εδώ μου φαίνεται νοστιμότατο . γιαμ γιαμ :))\nΧαίρομαι που σ’ αρέσει Δελφινάκι! Δεν μένει παρά να τη δοκιμάσεις…\nMartha\t(πριν από 3267 ημέρες)\nΤι βλέπουν τα ματάκια μου, τι φτιάχνουν τα χεράκια σου!!!Αυτό το σχόλιο είναι προ- ανάγνωσης, μόνο οπτικό! Κάτσε να διαβάσω κι όλας και ξανάρχομαι!\nΣχόλιο μετα-ανάγνωσης! Είσαι φοβερή και η τάρτα φοβερότερη!!!\nΕυχαριστώ (κάνω και βαθιά θεατρική υπόκλιση ταυτόχρονα) και για το προ-ανάγνωσης και για το μετα-ανάγνωσης σχόλιο!\nΦιλάκια Μαρθούλα και καλό απόγευμα!\npeps\t(πριν από 3267 ημέρες)\nΘέλω να δαγκώσω την οθόνη!\nΜη την οθόνη!!! Πού να αγοράζεις καινούργια με τέτοια κρίση…; Πέρνα καλύτερα μια βόλτα από εδώ να σε κεράσω ένα κομμάτι!\nΕΛΕΝΑ\t(πριν από 3267 ημέρες)\nMα είναι δυνατόν να σκέφτεσαι την ζυγαριά όταν έχεις μπροστά σου τέτοιο γλυκό???\nΣκέτος πειρασμός, τέλειο!\nΤώρα η ζυγαριά; Την πέταξα απ’ το παράθυρο…\nΦιλάκια και καλή εβδομάδα Έλενα μου!\nΕρμιόνη\t(πριν από 3267 ημέρες)\nΥπέροχη η τάρτα σου! Σοκολάτα και φουντούκι είναι γεύσεις που λατρεύω!\nΚαι η μαρμελάδα της δίνει μια ωραία φρεσκάδα!\nΑλλά βρε καλό μου κορίτσι, θα σε μαλώσω λίγο! Μην ξεφεύγεις από το στόχο σου, όταν με το καλό έχεις χάσει τα κιλά, θα νιώθεις πολύ όμορφα με τον εαυτό σου! Με ένα γλυκάκι την εβδομάδα θα είσαι καλυμμένη για λίγο καιρό ε;; Μη μας πάθεις και υπογλυκαιμία!\nΉμουν σίγουρη ότι θα την εκτιμούσες την συγκεκριμένη τάρτα Ερμιόνη μου (ξέρω ότι σου αρέσουν τα σοκολατογλυκά…)!\nΌσο για τα κιλά, ένα πάνω ένα κάτω τι σημασία έχει…\nCharalampidou Elpida\t(πριν από 3267 ημέρες)\nΦανταστική!!!!!!Αγαπάω τα κράμπερις και με την σοκολάτα τέλειααααα!!!!!!\nΌντως, είναι σούπερ συνδυασμός! Κι εγώ τον λατρεύω!\nKitchen Stories\t(πριν από 3267 ημέρες)\nΣε χαίρομαι και απολαμβάνω τα κείμενα και τα κουζινικά σου δρώμενα!\nΑπείρου ομορφιάς και νοστιμιάς η σοκολατοφουντουκόταρτα…και επειδή με τα κράνμπερις έχω ανοιχτούς λογαριασμούς αιώνιου πάθους…στείλε μου τη διεύρυνση σου να αυτοπροσκληθώ!\nΕυχαριστώ πολύ Ζαμπία μου! Πάντα με τον γλυκό σου τον λόγο!\nΠιστεύω πρέπει να ενωθούμε όλοι οι κρανμπερόπληκτοι και να οργανώσουμε μια “βραδιά κλεισίματος ανοιχτών λογαριασμών”…\npeps\t(πριν από 3266 ημέρες)\nMh me xehasete!!!!\nsundayspoon\t(πριν από 3266 ημέρες)\nΕννοείται πως όχι!!!!!!!!!!!!!!!\ncook\t(πριν από 3267 ημέρες)\nλατρευω τα πάντα της!εγκρινω! κι ας παν στην ευχή τα κιλά!ένας συναδελφος,όταν του έλεγαν οτι πρέπει να αδυνατίσει απαντούσε με στόμφο…”έχω και τρώω!”πλεον είναι λόγος να σε ζηλεύουν :))την ταρτα θα την κανω με τα χιλια!!\nΣοφός ο συνάδελφος! Εγκρίνω και επαυξάνω!\nΝα την κάνεις και να μου πεις εντυπώσεις!\nkiki\t(πριν από 3267 ημέρες)\nΩωωω ωραία που φαίνεται!!!\nΚαι να δεις τι ωραία που τρώγεται…\nmm_skg\t(πριν από 3267 ημέρες)\nΚι εγω υποκυπτω σε πειρασμους και δη σε σοκολατοπειρασμους και ειδικα κατα τα Σαββατοκυριακα. Ευτυχως τις υπολοιπες ημερες περναω αρκετες ωρες στη δουλεια και δεν προλαβαινω να το σκεφτω…\nΣτην αρχη νομισα οτι ηταν νουτελλα, αλλα μετα καταλαβα οτι η γεμιση ηταν γκανας και ηθελα να βουτηξω το δαχτυλο στην οθονη! Σοκολατενιο, απλο και νοστιμο, τι αλλο να ζητησει κανεις?\nΗ αλήθεια είναι ότι τα Σαββατοκύριακα ενδείκνυνται για τρελές αμαρτίες…\nΕσύ ήθελες να βουτήξεις το δάχτυλο στην οθόνη, εγώ όταν την έφτιαξα ήθελα να κάνω μακροβούτι στη γκανάς… Από βουτιές μια χαρά πάμε!\nThe Dark Chef\t(πριν από 3267 ημέρες)\nΣοκολατοαμάρτησα επίσης αυτό το Σ/Κ!\nΠολύ ορεκτική δείχνει η τάρτα σου, τη φαντάζομαι και πασπαλισμένη με κακάο αντί για άχνη και αντί για κράνμπερις θα ταίριαζε ωραία και πορτοκάλι γλασέ και μαρμελάδα πορτοκάλι για επάλειψη της βάσης!\nΔε θα έλεγα όχι όμως για ένα μεγάλο κομμάτι από την τάρτα που βλέπω ακριβώς έτσι όπως την έφτιαξες, κάθε άλλο μάλιστα, να μας φωνάζεις άλλη φορά να μοιραζόμαστε και τα κιλά όλες μαζί, χε χε!\nΠολύ ωραία ιδέα το κακάο και το γλασέ πορτοκαλάκι! Θα ταιριάζουν υπέροχα με τη σοκολάτα!\nΘα σε έχω υπόψη μου την επόμενη φορά που θα τη φτιάξω…\nTante Kiki\t(πριν από 3267 ημέρες)\nΤί αμαρτία είναι αυτή;;;;;; Υποκλίνομαι!!!!!!! Τέλεια είναι!!!!\nΑμαρτία που την κάνεις χωρίς τύψεις, γιατί πραγματικά αξίζει!\nΔοκίμασε την και θα μου πεις!\nmaria mas.\t(πριν από 3267 ημέρες)\nΦΑΝΤΑΣΤΙΚΗ! Θέλω ένα κομμάτι ΤΩΡΑΑΑΑΑ!!!!!\nΚόπιασε να σε τρατάρω Μαράκι…\nΡοδανθη\t(πριν από 3267 ημέρες)\nΕ καλά τώρα ένα γλυκάκι δεν είναι και τόσο κακό, ειδικά όταν έχεις μπροστά σου το συγκεκριμένο γλυκό…!!! Καλή εβδομάδα φιλιά!!!\nΈχεις δίκιο Ροδάνθη μου! Ποιος λογαριάζει τις θερμίδες τώρα…;\nLila Xagorari\t(πριν από 3267 ημέρες)\nΤι καταπληκτική τάρτα…………θα την φτιάξω και θα την καταβροχθίσω!!!\nΝα τη φτιάξεις Λίλα μου και να μου πεις τη γνώμη σου (αφού την καταβροχθίσεις :-))!\nmia maria\t(πριν από 3267 ημέρες)\nΥπέροχη! Δεν έχω λόγια! Να την είχα τώρα μπροστά μου, χαχαχα:))\nΔιακρίνω απειλητικές διαθέσεις και πολύ χαίρομαι γι’ αυτό!\nΚαλη εβδομάδα και φιλάκια!\nPenelope\t(πριν από 3267 ημέρες)\nΑναστασία μου, το γλυκό της Κυριακής (όπως το ονομάζω εγώ) γιατί αυτά που φτιάχνουμε μέσα στην εβδομάδα είναι σαν να μην “μετράνε”… είναι πλούσιο και γευστικό και άκρως συναρπαστικό.\nΜε ή χωρίς συν-συμμετέχοντες στο “αμάρτημα” βάζω κι’ εγώ υποψηφιότητα ομοτράπεζου :-)))\nΓειά στα χέρια σου καλή μου!\nΝα είσαι καλά Πηνελόπη μου! Ευχαριστώ για τα καλά σου λόγια!\nΗ υποψηφιότητα καταγράφεται και η θέση σου στο “τραπέζι της αμαρτίας” κατοχυρώνεται…\nConna\t(πριν από 3267 ημέρες)\nΠαίρνω την τάρτα όπως είναι και πάω στο τέρας … θα κάτσω και θα την τρώω μπροστά του, ετσι για να σκάσει !\nΧα χα χα! Αυτό δεν το είχα σκεφτεί! Σε βρίσκω πολύ σωστή Κωνσταντίνα μου!\nthegreenmixer.com\t(πριν από 3266 ημέρες)\nΑυτή τελευταία φωτογραφία με το φουντουκάκι εγκλωβισμένο στην σοκολάτα, είναι όλα τα λεφτά.\nΘέλω να κάνω το σωστό (σαν καλός πολιτης) και να το “απεγκλωβίσω”.\nΤέλεια η η τάρτα σου και για να μην κάνεις τύψεις δές το σαν επιβράβευση επειδή, όπως λες, ήσουν καλή και δεν έκανες παρασπονδίες για μια βδομάδα.\nΑυτό θα πει καλός πολίτης! Να κάνεις το σωστό, κι ας μην έχεις κανένα -μα απολύτως κανένα- προσωπικό όφελος…\nΑχ, έτσι θέλω να επιβραβεύομαι κάθε μέρα…\nmargarita\t(πριν από 3266 ημέρες)\nΤι να σχοολιάσεις σε αυτη την συνταγη οι φωτογραφιες τα λένε ολα!!!\nΕυχαριστώ πολύ Μαργαρίτα μου! Να είσαι καλά!\nΕιρήνη Ε.\t(πριν από 3266 ημέρες)\nΓια μια τέτοια φουντουκοσοκολατένια τάρτα, την χαλάω την δίαιτά μου!! Φοβερή και μόνο από τις φωτογραφίες!!\nΕιρήνη μου, μόλις χαλάσεις τη δίαιτα, περιμένω εντυπώσεις…\nSelcouth\t(πριν από 3266 ημέρες)\nΑμάν καλή μου! Λιποθυμώ από λιγούρα (το έχει πάθει κάποιος αυτό;) Χα,χα,χα! Σιγά και μην προλάβει να μου τη φάει κάποιος! Ούτε καν να το σκεφτεί! Πάρα πολύ ωραία τάρτα! Μπαίνει με τη μια στα αγαπημένα και με την πρώτη ευκαιρία θα την φτιάξω!\nΚαλή και δημιουργική εβδομάδα να έχεις! Φιλιά!\nΜην ανησυχείς! Αν λιποθυμήσεις, θα σε συνεφέρω εγώ με ένα κομματάκι τάρτα… χι,χι!\nΝα τη φτιάξεις και να επιστρέψεις δριμύτερη με σχόλια και εντυπώσεις!\nEri\t(πριν από 3266 ημέρες)\nχαχαχα καλά πάμε! τέλεια η Ταρτα σου και οι φωτογραφίες τέλειες!\nΧαίρομαι που σου άρεσαν Έρη μου! Νομίζω η γεύση είναι ακόμη καλύτερη από την εμφάνιση (και αυτή δυστυχώς δεν μπορώ να τη μεταφέρω με φωτογραφίες…)\nmarilise\t(πριν από 3266 ημέρες)\nσοκόλαση !!!!!! υπέροχες φωτογραφίες μοναδικές οι λεπτομέρειες στις οδηγίες , τρέμε NIGELLA Τρέμε Jamie\nΕυχαριστώ πολύ για τα καλά σου λόγια marilise μου! Πολύ χαίρομαι που βρήκες κατατοπιστικές τις οδηγίες και ελπίζω να τις εφαρμόσεις άμεσα… 😉\nΕΛΕΝΗ\t(πριν από 3266 ημέρες)\nΑναστασία μου καταπληκτική!Αν την είχα μπροστά μου δε θα μενε ούτε ψίχουλο σου λέω!!!!!!!!\nΒρε Ελενάκι, άσε κάτι και για τους υπόλοιπους… Μα ούτε ψίχουλο;\nΤετράδιο συνταγών\t(πριν από 3266 ημέρες)\nΤι γλυκός πειρασμός!!!!!!!!!\nΠολύ χαίρομαι που σε έβαλα σε πειρασμό! Τι σόι γλυκό θα ήταν αν δεν σε ωθούσε στην “αμαρτία”…;\nCrazy Tourists\t(πριν από 3265 ημέρες)\nΣούπερ ιδέα! Έχει και κρανμπερις!!\nsundayspoon\t(πριν από 3265 ημέρες)\nΤρελοτουρίστρια, αν σου αρέσουν τα κράνμπερις (και η σοκολάτα φυσικά!), τότε θα λατρέψεις τη συγκεκριμένη τάρτα! Στο εγγυώμαι!\ncaramellitsa\t(πριν από 3265 ημέρες)\nπω πω τι λαχταριστο πραγμα ειναι αυτο!! θα το δοκιμασω σιγουρα γιατι λατρευω το φουντουκι!\nσευχαριστω πολυ για το σχολιο σου στο μπλογκ μου εγινα κ αναγνωστρια σου για να βλεπω τις ομορφες συνταγες που μας προτεινεις χαρηκα που σε βρηκα\nsundayspoon\t(πριν από 3264 ημέρες)\nΚαλωσόρισες caramellitsa! Να υποθέσω ότι ούτε εσύ μπορείς να αντισταθείς στα φουντουκογλυκά, ε;\nΤα ολόκληρα φουντούκια που θα συναντάς σε κάθε σου μπουκιά αν δοκιμάσεις τη συγκεκριμένη τάρτα, σίγουρα θα σε ικανοποιήσουν…\nolga\t(πριν από 3264 ημέρες)\nΠω πω τι νοστιμιές είναι αυτές!!!! ένα κομμάτι και από εδώ παρακαλώ! Καλώς σε βρήκα και εγώ!\nΝομίζω ένα κομμάτι για το καλωσόρισμα το δικαιούσαι!\nΦιλιά και ελπίζω να τα λέμε συχνά!\nHelen Gr\t(πριν από 3264 ημέρες)\nΚαλά, τι ωραία υλικά έχει αυτή σοκολατένια τάρτα! Όλα αγαπημένα και γευστικά αλλά και οπτικά πολύ συνδυασμένα. Πολύ θα ήθελα ένα νοστιμότατο κομματάκι τώρα με το τσάι μου!\nΈνα σπέσιαλ κομμάτι με μπόλικα κράνμπερις και φουντούκια για την Ελένη! Έφτασεεεεε…\nΔρ. Βρακατόρ\t(πριν από 3264 ημέρες)\nΕυχαριστώ για το σχόλιο και την βόλτα. Και μένα με ενθουσίασε η παρουσία των πιάτων σου! Η συγκεκριμένη τάρτα είναι όλα τα λεφτά! Φιλιά!\nΧαίρομαι που σ’ αρέσουν τα πιάτα μου! Ελπίζω όταν τα δοκιμάσεις, εκτός από ευπαρουσίαστα να τα βρεις και γευστικά!\nLyriel\t(πριν από 3264 ημέρες)\nΠλάκα κάνεις !! Έχω μείνει με το στόμα ανοιχτό .. τι ομορφιά είναι αυτή, με τη πρώτη επίσκεψη με τρατάρεις αυτή την σοκόλαση !! Ας τη φάμε λοιπόν και ξανά δίαιτα μετά, θα μοιραστούμε και τα κιλά μη στεναχωριέσαι καθόλου :))\nΧάρηκα που σε βρήκα, που να πάω τώρα μετά απ αυτό που είδα. Έχω και μια αδυναμία στη σοκολάτα..\nΕίμαστε λίγο μακριά η μία από την άλλη για να μπορέσεις να δοκιμάσεις, αλλά θα σου στείλω πολύ ευχαρίστως ένα ιντερνετικό κομματάκι από την τάρτα μου… Πρώτη φορά στο “σπιτικό” μου, κρίμα να φύγεις με άδεια χέρια!\nΧρυσούλα\t(πριν από 3264 ημέρες)\nΠω!πω!…Λαχταριστή η τάρτα σου! Ο συνδυασμός σοκολάτας φουντουκιού\nκαι γενικά ξηρών καρπών με ξετρελαίνει! κι`αυτές οι φωτογραφίες σου….ολοζώντανες!…\nΝα είσαι καλά ! και καλό σου βράδυ!\nΑφού σου αρέσουν γενικά οι ξηροί καρποί, θα μπορούσες να δοκιμάσεις τη συγκεκριμένη τάρτα και με καρύδια ή κάσιους. Εννοείται ότι αν το επιχειρήσεις, αναμένω εντυπώσεις!\nlolipopfamily\t(πριν από 3263 ημέρες)\nΠω πω τι μου έκανες με αυτή τη συνταγή και αυτές τις καταπληκτικές φωτογραφίες…Συνήθως γράφω καλώς σε βρήκα αλλά τώρα καλώς ή κακώς ;;;;\nsundayspoon\t(πριν από 3263 ημέρες)\nΕ, δεν έκανα και τίποτα… Απλά σε έβαλα στον πειρασμό να τη φτιάξεις (ή έστω να τη φας!)…\ndhmhtra\t(πριν από 3263 ημέρες)\nΚαλησπέρα…καλώς σε βρήκα και γω!\nΕντυπωσιακή η συνταγή σου.\nΚαλώς την Δήμητρα!\nΠολύ χαίρομαι που σου άρεσε η συνταγή! Αν τη φτιάξεις, θα χαρώ να ακούσω τα σχόλια σου!\nBeauty Follower\t(πριν από 3263 ημέρες)\nΑμ, δεν είναι μόνο αυτά! Έχω κι άλλα…\nΜμμμ!!!! Φαντάσου ότι κόλασες ακόμα κι εμένα !\nΓι ‘ αυτό και εγώ θα στο ανταποδώσω σύντομα, αλλά με τρόπο πιο υγιεινό!\nΤι λες γουστάρεις;;;\nΕννοείται Σοφάκι! Αναμένω υγιεινή αντιπρόταση!\nmyStickland\t(πριν από 3262 ημέρες)\nΜόλις ήρθα εδώ αντίκρυσα αυτό το θεσπέσιο γλυκό!!!!\nΠρέπει να είναι απλά τέλειο !!!!!\nΚαλή συνέχεια(που θα μου πάει,θα το φτιάξω!!!)\nΕίναι γλυκό που ικανοποιεί απόλυτα τον ουρανίσκο σου! Θα χαρώ πολύ να το φτιάξεις και να επιστρέψεις με εντυπώσεις (καλές ελπίζω…)!\nΜαμά Κουκουβάγια Βέρα\t(πριν από 3262 ημέρες)\nΑχ, αυτές οι λαχτάρες για γλυκό μας έχουν καταστρέψει!\nΚαι οι φωτογραφίες…πωπώ..Πολύ ωραία συνταγή!\nΑυτές οι λαχτάρες είναι διαρκείας σε μένα… Λες να το ψάξω; Χι, χι!\nΚαλό απόγευμα, Μαμά Κουκουβάγια! Φιλιά!\ncaramellitsa\t(πριν από 3251 ημέρες)\nτο ξερεις οτι με καταστρεφεις ,ετσι???\nουτε το σακακι δε θα μου μπαινει μετα χιχιιιι\nειδα κ τη συνταγη με τα καραμελωμενα πιο πανω κ τα λαζανια μα τι φοβερες συνταγες ειναι αυτες !!\nsundayspoon\t(πριν από 3251 ημέρες)\nΔεν μένει λοιπόν παρά να τις δοκιμάσεις κιόλας! Και μη σε νοιάζει για το σακάκι! Μια μικρή μεριδούλα θα φας, έτσι για δοκιμή…\nMiss fashionmix\t(πριν από 3247 ημέρες)\nWill definitely try this one!!!!\nsundayspoon\t(πριν από 3247 ημέρες)\nWelcome Miss fashionmix! Hope you enjoy it!\nDimitra\t(πριν από 3205 ημέρες)\nΚαλέ αυτό είναι μπουκιά και αμαρτία! Σοκολάτα, cranberries και φουντούκια! Κόλαση! Αν θες να κολαστείς, κολασου μόνη! Εμάς γιατί μας παρασύρεις δηλαδή????\nsundayspoon\t(πριν από 3204 ημέρες)\nΈνα μικρό κομματάκι δεν είναι δα και τόσο μεγάλη αμαρτία… Άλλωστε, ακόμη και η κόλαση δε βλάπτει, αρκεί να είναι σε μικρές δόσεις… χι χι!


Κατάληξη PANDO - λογισμικό που ανοίγει αρχεία PANDO\nΑρχεία Windows > pando\n.PANDO Κατάληξη Αρχείου\nΤι είδους αρχείου είναι το pando και πως να το ανοίξετε - Pando Package File\nΔημιουργός: Pando Networks\nΠροχωρήστε στις παρακάτω οδηγίες για το πως να ανοίξετε το είδος αρχείου pando στον υπολογιστή σας. Αν υπάρχει διαθέσιμο κάποιο πρόγραμμα ανοίγματος για pando τότε θα το βρείτε στην κατηγορία του υποστηρικτικού λογισμικού όπου θα μπορέσετε να κατεβάσετε ένα δωρεάν πρόγραμμα που ανοίγει Pando Package File.\nΠεριέχει πληροφορίες μετα-δεδομένων από ένα αρχείο ή μια ομάδα αρχείων που πρόκειται να μεταφερθούν χρησιμοποιώντας Pando, ένα πρόγραμμα που χρησιμοποιείται για τη μεταφορά αρχείων παρόμοια με έναν πελάτη BitTorrent. Χρησιμοποιείται για την αναφορά σε άλλες τοποθεσίες του αρχείου/των αρχείων από τα οποία θα γίνει η λήψη.\nΤα αρχεία PANDO είναι παρόμοια με τα αρχεία .TORRENT διότι περιέχουν στοιχεία για τους αρχείο/αρχεία που θα ληφθούν, αλλά όχι τα πραγματικά δεδομένα του αρχείου.\nΑρχείο pando - λογισμικό που μπορεί να ανοίξει αρχεία pando\nΕπιλέξτε ένα πρόγραμμα από τη παρακάτω λίστα αν θέλετε να ανοίξετε, επεξεργαστείτε, δημιουργήσετε, μετατρέψετε, αναπαράγετε, χρησιμοποιήσετε ή απλά για να δείτε ένα αρχείο pando. Τα προγράμματα είναι ταξινομημένα με βάση τη δημοτικότητά τους αλλά και το πόσο σχέση έχουν με τον τύπο αρχείου pando


ΑΝΑΤΡΟΠΗ ΤΩΡΑ: ΜΗΝΥΤΗΡΙΑ ΑΝΑΦΟΡΑ ΓΙΑ ΤΗΝ «ΕΘΝΙΚΗ ΚΑΡΜΑΝΙΟΛΑ» - NEWS PRESS AGRINIO\nΑΝΑΤΡΟΠΗ ΤΩΡΑ: ΜΗΝΥΤΗΡΙΑ ΑΝΑΦΟΡΑ ΓΙΑ ΤΗΝ «ΕΘΝΙΚΗ ΚΑΡΜΑΝΙΟΛΑ»\nΣΥΝΤΗΡΗΤΙΣΜΟΣ, ΙΔΕΟΛΟΓΙΚΗ ΦΟΡΜΟΛΗ, ΥΠΟΚΡΙΣΙΑ ΚΑΙ ΑΝΑΛΓΗΣΙΑ ΠΟΥ ΠΕΡΙΣΣΕΥΕΙ\nΣυντηρητική "φιέστα" στην ειδική συνεδρίαση του Δημοτικού Συμβουλίου, με θέμα τον απολογισμό των πεπραγμένων της Δημοτικής Αρχής, για το χρόνο που πέρασε.\nΩμή παραδοχή του Δημάρχου και των εξ' ορισμού αντιδημάρχων του, το ότι βαδίζουν πάνω στα...\nσβησμένα χνάρια της προηγούμενης Δημοτικής Αρχής, χωρίς όραμα, χάρτη και πυξίδα, με μοναδικό σκοπό να συντηρήσουν αυτά που παρέλαβαν.\nΓια καινοτομία και δημιουργία, κανένας απολύτως λόγος.\nΔεν είναι όμως αυτά που διακρίνουν τη συντηρητική Δημοτική Αρχή.\nΑπό τα σπλάχνα της πηγάζει και ρέει άφθονη η ΥΠΟΚΡΙΣΙΑ και η ΑΝΑΛΓΗΣΙΑ.\nΤι προέχει άραγε; Οι απολογιστικές και ανούσιες "φανφάρες" ή ο ουσιαστικός διάλογος για τη λύση – απάντηση ενός προβλήματος που δημιούργησαν συμφέροντα και σκοπιμότητες και διατηρεί μέχρι σήμερα η εγκληματική αδιαφορία των υπευθύνων με τραγικές συνέπειες για την ασφάλεια και τη ζωή όλων μας.\nΓια μας είναι ήσσονος σημασίας ο ετήσιος απολογισμός του ανύπαρκτου έργου της σημερινής Δημοτικής Αρχής, όταν βρισκόμαστε ξανά στη δυσάρεστη θέση, να προσθέσουμε ένα ακόμη τραγικό γεγονός που έλαβε χώρα, για άλλη μια φορά, στο ίδιο ακριβώς σημείο, στην εθνική οδό (ΕΟ), στο ύψος του υπεραστικού ΚΤΕΛ.\nΕικοσάχρονος φοιτητής, παρασύρθηκε από διερχόμενο όχημα, ενώ προσπαθούσε να διασχίσει κάθετα την εθνική οδό, με αποτέλεσμα αυτή τη στιγμή να χαροπαλεύει στην Μ.Ε.Θ του Γενικού Νοσοκομείου Αγρινίου.\nΓια ποιον απολογισμό λοιπόν να μιλήσουμε;\nΕίναι εγκληματική η αδράνεια και η αμέλεια όλων των υπευθύνων. Η Δημοτική Αρχή του Δήμου Αγρινίου έλαβε γνώση, μέσω των απεγνωσμένων επισημάνσεων της Δημοτικής μας Παράταξης καθώς και άλλων δημοτικών συμβούλων, ότι υπάρχει κίνδυνος να θρηνήσουμε κι άλλα θύματα σε αυτό το καταραμένο σημείο, αν δεν ληφθούν άμεσα μέτρα.\nΟ Δήμαρχος Αγρινίου, κατά τη συνεδρίαση του Δημοτικού Συμβουλίου στις 30/11/2015 δεσμεύτηκε ότι θα πράξει ό,τι απαιτείται και έχει φροντίσει για την προμήθεια πλαστικών διαχωριστικών με άμμο που θα τοποθετούνταν εντός των επομένων ημερών στο μέσο του οδοστρώματος. Τίποτα όμως δεν έγινε! Αποτέλεσμα να ψυχορραγεί ακόμα ένας νέος άνθρωπος στο Νοσοκομείο Αγρινίου.\nΗ Δημοτική Παράταξη ΑΓΡΙΝΙΟ ΑΝΑΤΡΟΠΗ ΤΩΡΑ - ΠΟΛΙΤΕΣ ΣΕ ΔΡΑΣΗ, εκφράζει την οδύνη και τη θλίψη της προς τους γονείς, τους συγγενείς, τους φίλους και τους συμφοιτητές του παλληκαριού που ψυχορραγεί.\nΤο ζήτημα είναι ηθικό και οι ευθύνες δεν είναι απλώς πολιτικές, υπερβαίνουν κατά πολύ τα όρια της πολιτικής διάστασης του θέματος και αποκτούν ποινική διάσταση. Όλοι οι αρμόδιοι φορείς και υπεύθυνοι πρέπει να λογοδοτήσουν.\nΟ Δήμαρχος Αγρινίου κατά τη συνεδρίαση του Δ.Σ. στις 29/02/2016, υποβάθμισε το θέμα και το ενέταξε στη γενική αναφορά – απολογισμό που έκανε για το έργο της Δημοτικής Αρχής αναφέροντας απλώς ότι προέβη στις απαιτούμενες ενέργειες και ότι οι διαδικασίες για την επίλυση του προβλήματος είναι χρονοβόρες.\nΗ προστασία της ανθρώπινης ζωής τυγχάνει πρώτιστο μέλημα της Πολιτείας ως υπέρτατο έννομο αγαθό. Δεν μπορούμε να παραμένουμε παθητικοί. Δεν μπορούμε να ανεχτούμε άλλο να θυσιάζονται ανθρώπινες ζωές στο Μολώχ της ασφάλτου εξαιτίας της εγκληματικής αδιαφορίας των υπευθύνων.\nΓια το λόγο αυτό θα καταθέσουμε ΜΗΝΥΤΗΡΙΑ ΑΝΑΦΟΡΑ ενώπιον του κ. Εισαγγελέα Πρωτοδικών Αγρινίου κατά παντός υπευθύνου για ανθρωποκτονία εξ αμελείας, για παρακώληση συγκοινωνιών που είχε ως αποτέλεσμα το θάνατο και βαριές σωματικές βλάβες ώστε να αποδοθούν ποινικές ευθύνες σε όσους συνετέλεσαν στην κατασκευή αυτού του εκτρώματος – καρμανιόλα.\nΟ λόγος πλέον στη δικαιοσύνη.\nΤέλος υπενθυμίζουμε την πρότασή μας:\n· Να φύγουν οι διαχωριστικές μπάρες εκατέρωθεν της Εθνικής Οδού έτσι ώστε να ενοποιηθούν οι παράδρομοι με τον κεντρικό άξονα του δρόμου, δίνοντας τη δυνατότητα λειτουργίας δύο λωρίδων κυκλοφορίας ανά κατεύθυνση.\n· Να κατασκευαστεί ασφαλές κεντρικό διάζωμα στη μέση της οδού.\n· Να δημιουργηθούν κυκλικοί κόμβοι έτσι ώστε να είναι δυνατή η ασφαλής αναστροφή.\n· Να κατασκευασθούν άμεσα δύο τουλάχιστον υπέργειες διαβάσεις πεζών. Η μια οπωσδήποτε στο ύψος του νέου νοσοκομείου και η άλλη στο ύψος του Σταθμού των Υπεραστικών Λεωφορείων (ΚΤΕΛ)\nΑναρτήθηκε από Διαχείριση ιστολογίου στις 3/02/2016 05:20:00 μ.μ.


Διαχειριστής spa βίασε δύο νεαρές γυναίκες | Η Εφημερίδα των Συντακτών\nΕνας ακόμη βιασμός ήρθε χθες στο φως, προκαλώντας νέα αναταραχή στην κοινή γνώμη έπειτα από την υπόθεση της 18χρονης στην Ηλιούπολη και της 51χρονης καθαρίστριας στα Πετράλωνα.\nΑυτή τη φορά δράστης είναι 47χρονος διαχειριστής κέντρου spa στην οδό Ιπποκράτους στο κέντρο Αθήνας, ο οποίος βίασε μια 17χρονη και μια 18χρονη που έκαναν το λάθος να απαντήσουν σε αγγελία που ζητούσε κοπέλες για να εργαστούν ως μοντέλα. Στις 3 Ιουλίου οι κοπέλες πήγαν στο κέντρο, όπου ο 47χρονος, αφού τους είπε ότι δεν είχαν τα προσόντα να γίνουν μοντέλα, τους πρότεινε να εργαστούν στο spa. Οταν εκείνες δέχτηκαν τις κλείδωσε σε ένα δωμάτιο και τις βίασε.\nΜόλις όμως οι κοπέλες αφέθηκαν ελεύθερες πήγαν στο αστυνομικό τμήμα Εξαρχείων και κατήγγειλαν τον βιασμό τους με συνέπεια ο 47χρονος να συλληφθεί. Στη συνέχεια, οδηγήθηκε στις εισαγγελικές αρχές και σε ανακριτή, ο οποίος αποφάσισε την προφυλάκισή του. Χθες, έπειτα από εισαγγελική απόφαση, δόθηκαν στη δημοσιότητα τα στοιχεία του 47χρονου που κατηγορείται για βιασμό κατ’ εξακολούθηση και παράνομη κατακράτηση, προκειμένου να διαπιστωθεί εάν είχαν πέσει θύματά του και άλλες γυναίκες.


Η Ελεάνα αποχαιρετά τον μεγάλο της έρωτα! - Tlife.gr\nΗ Ελεάνα αποχαιρετά τον μεγάλο της έρωτα!\nΛένε πως όταν αγαπάς δεν βάζεις όρια. Έτσι νόμιζα κι εγώ. Τον αγαπούσα για πολύ. Έλιωνα. Εκείνος δεν μου έδινε καμία σημασία κι αυτό ήταν το χειρότερο... να αγαπάς και να μην έχεις ανταπόκριση.\nΠαλιά έλεγα πως μια φιλία δεν θα την χαλούσα για έναν έρωτα... Παιδικό έρωτα. Κι όμως έκανα το λάθος. Το μεγαλύτερο λάθος. Τον ερωτεύτηκα. Και η σχέση μας από μια καλή φιλία έγινε τυπική συνάντηση.\nΔεν μπορούσα. Σε έβλεπα να λες πως θέλεις πολλές και ότι τα έχεις ζητήσει από δεκάδες και πέθαινα. Πέθαινα στη σκέψη ότι τα είχε με άλλη. Το αστείο είναι ότι βοηθούσα κορίτσια να τα φτιάξουν μαζί σου. Τραγικό, γιατί ήταν το δικό μου όνειρο!\nΌσο περνούσε ο καιρός έχανα όλο και περισσότερο έδαφος. Έχανα... Το κακό είναι πως μετά από μια μεγάλη αγάπη που νιώθεις για κάποιον γίνεται μίσος. Τον μίσησα! Ό, τι έκανα το θεωρούσα έλεος...\nΆρχισα να θυμώνω μαζί σου γιατί δεν μου έλεγες “γεια”. Λες και το είχες ανάγκη... Μάλλον εγώ το είχα ανάγκη να το σκέφτομαι. Αγάπησα, έπαιξα με τη ζωή και το μυαλό μου πάλι σε σένα. Εκεί. Κολλημένο. Με έκανες να τρελαθώ. Να νομίζω πως μια κίνησή σου συμβαίνει κάτι, ενώ δεν ήταν τίποτα.\nΚενό. Σιωπή. Μίσος και πάλι μίσος για σένα από με΄να. Με μίσος και όχι με αγάπη... Νόμιζα ότι σε ήξερα καλά, αλλά έκανα ένα ακόμα λάθος. Όλα όνειρα που μέναν στη μνήμη μου για τα καλά. Το καλό παιδί αποδείχτηκε βλάκας.\nΒασικά δεν ήταν ποτέ βλάκας, αλλά ένα καλό παιδί. Εγώ τον έβλεπα έτσι. Και για καιρό για μένα δεν υπήρχε. Αλλά δεν γινόταν να ζω από τη σκιά του...\nΆλλαξα. Αποφάσισα να βάλω τον εαυτό μου πάνω από σένα. Γιατί τόσο καιρό έβαζα τον εαυτό μου κάτω από σένα. Και δεν άξιζες. Τίποτα. Αλλαξα εξωτερικά και εσωτερικά. Δυνάμωσε η ψυχή μου. Σε ξέχασα. Για ένα μεγάλο διάστημα ναι.\nΠροχώρησα, αλλά πάντα ήσουν, είσαι και θα είσαι ένα μεγάλο κομμάτι στη ζωή μου. Δυστυχώς, δεν μπορώ να αγαπήσω και να ερωτευθώ τόσο πολύ άλλον εκτός από εσένα.\nΤουλάχιστον ελπίζω να μην με ξεχάσεις ποτέ εσύ και να με έχεις στο μυαλό σου, έστω ως μια καλή φίλη. Γιατί είμαι σίγουρη πως αξίζω ένα μέρος στην καρδιά σου, έστω μικρό.\nΝα είσαι πάντα καλά και μακάρι να μην με ξεχάσεις ποτέ. Σου εύχομαι να αγαπήσεις κάποια τόσο πολύ όσο σε αγάπησα εγώ. Και είμαι σίγουρη πως θα είστε ευτυχισμένοι μαζί.\nΝα ξέρεις, ποτέ δεν θα είμαι εμπόδιο στη ζωή σου, αλλά ένας δρόμος βοήθειας που πάντα θα σε αγαπάει. Αντίο!!!!!!!


Ο Καιρός την Τετάρτη! Έρχεται ψυχρή «εισβολή» με χιόνια ,βροχές και πτώση της θερμοκρασίας… – Voice News\nΟ Καιρός την Τετάρτη! Έρχεται ψυχρή «εισβολή» με χιόνια ,βροχές και πτώση της θερμοκρασίας…\nΠΡΟΓΝΩΣΗ ΓΙΑ ΤΕΤΑΡΤΗ 04-12-2019 από ΕΜΥ(emy.gr):\nΝεφώσεις με βροχές στις περισσότερες περιοχές της χώρας. Χιόνια θα πέσουν στα ορεινά, καθώς και σε ημιορεινές περιοχές της Μακεδονίας και της Θράκης. Σποραδικές καταιγίδες στις βόρειες θαλάσσιες και παραθαλάσσιες περιοχές τις πρωινές ώρες. Τα φαινόμενα, που πιθανώς να είναι κατά τόπους έντονα, από το μεσημέρι βαθμιαία θα εξασθενήσουν.\nΠροηγούμενο ATP: Υποψήφια για κορυφαία της χρονιάς δύο παιχνίδια του Τσιτσιπά…\nΕπόμενο ΣΟΚ! 13χρονος απειλούσε με μαχαίρι και λήστευε άλλους ανήλικους…


Η δημοκρατία της παρέμβασης, Η ΚΑΘΗΜΕΡΙΝΗ, kathimerini.com.cy\n09 ΜΑΪΟΥ 2022 - 10:58\nΌταν ο Αβέρωφ Νεοφύτου έκανε λόγο για αναβάθμιση του ΡΙΚ στα πρότυπα του βρετανικού BBC, δεν έδωσε τροφή για προβληματισμό, παρά μόνο γέλιο και καλαμπούρι στα μέσα κοινωνικής δικτύωσης. Όχι γιατί δεν ήταν ενδιαφέρουσα πρόταση, ούτε γιατί μας λείπουν οι αξιόλογοι δημοσιογράφοι κι οι επαγγελματίες που θα έφερναν εις πέρας ένα τέτοιο εγχείρημα. Αλλά γιατί πολύ απλά ούτε ο ίδιος, κομίζοντας αυτήν την πρόταση, δεν πίστευε στα αλήθεια τι εκστόμιζε. Ειδικότερα γιατί είναι ο ίδιος που κομπάζει πως μπορεί να ελίσσεται και να παρεμβαίνει παρασκηνιακά οπουδήποτε.\nΕπί Δημοκρατικού Συναγερμού και Αβέρωφ Νεοφύτου, που κυβερνούν τα τελευταία δέκα χρόνια, η προσπάθεια χειραγώγησης των Μέσων Ενημέρωσης έχει ξεπεράσει κάθε προηγούμενο. Κι επειδή κάτι τέτοιο δεν είναι εύκολο να στοιχειοθετηθεί, ως πολίτες μπορούμε να κρίνουμε εκ του αποτελέσματος. Εξηγούμαι με συγκεκριμένα παραδείγματα. Όταν ο Μαλαισιανός Jho Taek Lo (απατεώνας διεθνούς εμβέλειας) υπέβαλε αίτηση για απόκτηση διαβατηρίου τον Μάρτιο του 2015, η εταιρεία διεκπεραίωσης των απαραίτητων ελέγχων, διαπίστωσε τέσσερα προβληματικά σημεία υψηλού ρίσκου από τα 14 που ήταν προαπαιτούμενα. Η πολιτογράφηση προχώρησε κανονικά, ο Jho είχε λαδώσει κρατικές υπηρεσίες, πολιτικούς, έφτασε μέχρι και τον Αρχιεπίσκοπο, αλλά η είδηση ήρθε κοντά μας τυχαία, από ξένα μέσα σχεδόν τέσσερα χρόνια αργότερα. Κανένα εγχώριο Μέσο που επί τόπου μπορούσε να αλιεύσει στοιχεία δεν μπήκε στον κόπο να τα αναζητήσει.\nΓενικότερα για το μέγιστο σκάνδαλο της Προεδρίας Αναστασιάδη-ΔΗΣΥ, την πώληση διαβατηρίων, η αντίθετη άποψη, που από το 2017 φώναζε για τα προβλήματα και τις στρεβλώσεις, δεν βρήκε βήμα στα κυπριακά ΜΜΕ. Αγνοήθηκαν οι παραινέσεις του μόνου Κύπριου οικονομολόγου-νομπελίστα που με δάφνες καλωσόρισε η κυβέρνηση στο Δημοσιονομικό Συμβούλιο, αλλά όταν ξαφνικά εξαφανίστηκε, κανένα ΜΜΕ δεν τον πίεσε να μας εξηγήσει γιατί η κυβέρνηση αρνήθηκε να ακολουθήσει τις γνωματεύσεις του Συμβουλίου εκθέτοντας ανεπανόρθωτα τη χώρα.\nΈπειτα αξίζει αναφοράς ο προκλητικός αποκλεισμός του Μ. Δρουσιώτη, όχι μόνο από το κρατικό κανάλι, αλλά απ’ όλα τα παραδοσιακά Μέσα. Ασχέτως του αν συμφωνεί κανείς με τους ισχυρισμούς που προβάλλει στα δύο τελευταία βιβλία του, του έχει επιβληθεί κανονικό εμπάργκο, ωσάν ασπίδα προστασίας της κυβέρνησης. Σε άλλες χώρες, το βιβλίο ενός πρώην συνεργάτη του Προέδρου θα ήταν πρώτη είδηση.\nΗ ίδια ασπίδα υψώθηκε και σε τόσα άλλα σκάνδαλα. Στις ψευδείς παραστάσεις του οικογενειακού δικηγορικού γραφείου του Προέδρου στη διαδικασία πώλησης των Κυπριακών Αερογραμμών, στα ιδιωτικά ταξίδια του με τζετ πολιτογραφημένων ολιγαρχών, στην κατάρρευση του Συνεργατισμού και των τραπεζών που ουδέποτε λογοδότησε κανείς. Η συμπερίληψη του ονόματος του Προέδρου στα «Pandora Papers» με αναφορές σε περίεργες διαδρομές χρημάτων, έπεσαν στα μαλακά από τα ΜΜΕ με σχεδόν καθολική υιοθέτηση του γελοίου επιχειρήματος ότι πρόκειται για το «πρώην γραφείο». Οι ελάχιστες μονάδες δημοσιογράφων που τόλμησαν να το αμφισβητήσουν, δαιμονοποιήθηκαν ως «εχθροί» των εθνικών συμφερόντων.\nΕίναι λογικό όμως κάποιος να διερωτηθεί, τι θα άλλαζε αν όλα τα πιο πάνω τα μαθαίναμε στην ώρα τους; Δεν είμαι σε θέση να δώσω ασφαλή απάντηση, αλλά σίγουρα αυτό προνοεί το κατοχυρωμένο δικαίωμά μας στην πληροφόρηση. Όταν ο πολίτης έχει τη μέγιστη δυνατή, έγκυρη και έγκαιρη πληροφόρηση, τότε έχει περισσότερες πιθανότητες να ασκήσει τα εκλογικά του δικαιώματα προς όφελος του συνόλου, διατηρώντας όσους λάμβαναν αποφάσεις εκ μέρους του, υπόλογους. Αυτό αποτελεί ισχυρό θεμέλιο μιας σύγχρονης δημοκρατίας.\nΟ ρόλος της τέταρτης εξουσίας στη λογοδοσία των όσων ασκούν εξουσία, είναι τεράστιος. Φυσικά δεν μπορεί να υπερβαίνει τους δημοκρατικούς θεσμούς, αλλά να τους συμπληρώνει. Ιδιαίτερα σε μια δημοκρατία που χαρακτηρίζεται ως ελλειμματική όπως η Κύπρος (βλέπε ετήσια έκθεση του «Economist»), η δημοσιογραφία έχει χρέος να εξυπηρετήσει το δημόσιο συμφέρον.\nΑντιθέτως στη χώρα μας, η έλλειψη ανεξαρτησίας στα ΜΜΕ αποτελεί έναν από τους λόγους για τους οποίους η δημοκρατία παραμένει σε νηπιακό στάδιο. Το νομικό πλαίσιο που διέπει τη λειτουργία τους είναι απαρχαιωμένο, δεν υπάρχουν αξιόπιστοι εποπτικοί μηχανισμοί, ενώ τα χρόνια μετά την κρίση, παρατηρήθηκε υψηλή συγκέντρωση Μέσων σε λίγα χέρια. Ενώ σε αναλογία πληθυσμού διαθέτουμε αρκετά τηλεοπτικά κανάλια, στα μεγάλα ζητήματα όλα σχεδόν ακολουθούν το ίδιο αφήγημα χωρίς να το αμφισβητούν, κάτι που μαρτυρεί την έλλειψη πλουραλισμού. Έλλειψη υπάρχει και στον εσωτερικό πλουραλισμό, αφού στο ίδιο μέσο δύσκολα φιλοξενούνται διαφορετικές προσεγγίσεις.\nΣυνεπώς, δεν βλέπω προς τι η έκπληξη από το άθλιο «κόψιμο» του βουλευτή κ. Ευσταθίου από το ΡΙΚ τις προάλλες. Ούτε είναι τυχαία η κατρακύλα της ελευθερίας του Τύπου στη χώρα, που από τη 16η θέση στην οποία βρισκόταν το 2011, προσγειώθηκε στην 65η. Στην πρόσφατη έρευνα των «Δημοσιογράφων χωρίς Σύνορα» γίνεται αναφορά σε άμεσες ή έμμεσες παρεμβάσεις από πολιτικά κόμματα, εμπορικά συμφέροντα και την Ορθόδοξη Εκκλησία, που όλα καταλήγουν σε πλήγμα στην ελευθερία της έκφρασης.\nΓια όσο ακόμα εργαζόμενοι στο ΡΙΚ, δεν κλείνουν τα μόνιτορ και να βγουν στους δρόμους διαμαρτυρόμενοι για τις ντροπιαστικές παρεμβάσεις που βιώνουν ή για όσο ακόμα τα αντιπολιτευόμενα κόμματα αποδέχονται τις παρεμβάσεις περιμένοντας τη δική τους σειρά για να παρέμβουν, ο Αβέρωφ Νεοφύτου και ο κάθε βουλευτής του ΔΗΣΥ θα δηλώνει θιγμένος για την κατρακύλα της ελευθερίας του Tύπου, ωσάν να βρίσκεται στην αντιπολίτευση όλα αυτά τα χρόνια της κατηφόρας.


President last won the day on Δεκέμβριος 16 2017\n2.075 profile views\nΤρίτη at 04:03 πμ\nΗΡΩ - ΔΙΣΚΟΓΡΑΦΙΑ\nPresident posted a topic in Η\nΗ Ηρώ γεννήθηκε στη Πάτρα, όπου και έζησε μέχρι τα είκοσι της χρόνια. Οι γονείς της αγαπούσαν πολύ τη μουσική και η μητέρα της ήταν καθηγήτρια μουσικής, έτσι από μικρή ασχολήθηκε με το πιάνο και πήρε το πτυχίο αρμονίας. Βέβαια όλα αυτά με διακοπές, αφού έπρεπε να διαβάζει για το Πανεπιστήμιο. * Μπήκε στη Νοσηλευτική. Παρακολουθούσε τη σχολή, όμως δεν ήταν ακριβώς αυτό που ήθελε κι έτσι αποφάσισε να εκτονωθεί δουλεύοντας πάνω στη μουσική που την αγαπούσε πολύ. Έτσι άρχισε η βραδινή δουλειά. Δούλεψε στη Πάτρα τριάμιση χρόνια σε μπουάτ και μαγαζιά με ορχήστρες ελαφριάς και ελαφρολαικής μουσικής που της ταίριαζαν καλύτερα από τα βαριά λαϊκά και τους χώρους τους. * Δεν άργησε να συνειδητοποιήσει πως το τραγούδι την ενδιέφερε επαγγελματικά και μ'αυτή τη σκέψη, έρχεται στην Αθήνα. Στην Αθήνα, τα πρώτα δύο χρόνια δουλεύει σε ένα μπαρ στο Νέο Ψυχικό, παίζοντας πιάνο, τραγουδώντας ελληνικά και ξένα κομμάτια. * Αργότερα σκέφτηκε να φτιάξει μια ορχήστρα επιδιώκοντας να δοκιμάσει τις δυνάμεις της στη δημιουργία ενός προγράμματος με μεγαλύτερες απαιτήσεις. Δούλεψε για πρώτη φορά σε μεγαλύτερο χώρο και τα πήγε πολύ καλά, αφού έτσι συνεχίζει να δουλεύει και τώρα. * Πριν από τον πρώτο της δίσκο, συμμετείχε στο δίσκο του Λαρυγγάκη "Ατακτο παιδί", τραγουδώντας δύο πολύ όμορφες μπαλάντες. Ακολούθησε ο πρώτος της δίσκος με τίτλο 'Ατιμα τα πράγματα". * "Ετσι είμαι εγώ" είναι ο τίτλος του δεύτερου προσωπικού album της Ηρούς, που περιέχει 11 τραγούδια και κυκλοφορεί από τη Virgin Records.Έχοντας η ίδια γράψει τη μουσική και τους στίχους στα περισσότερα κομμάτια του δίσκου, δοκιμάζει να ανοίξει ένα νέο δρόμο επαφής και επικοινωνίας, δροσερό και άμεσο. * Τα τραγούδια είναι νεανικά και ζωντανά, με έντονο προσωπικό ύφος και η μουσική τους "ρέει" για να συμπληρώσει το δυναμισμό και την αμεσότητα του στίχου. Τη βοήθησαν πολύ σε αυτό, η Μαργαρίτα Μυτιληναίου, που έγραψε τους στίχους σε κάποια από αυτά και ο Δημήτρης Κοντόπουλος που έγραψε ένα τραγούδι και ενορχήστρωσε όλο το δίσκο. * Ο δίσκος περιλαμβάνει και μια διασκευή ενός παλιότερου τραγουδιού, σε μουσική Βλαβιανού και στίχους Πυθαγόρα, "Γιατί φοβάσαι;". "Ετσι είμαι εγώ", λοιπόν ο νέος δίσκος της Ηρώς και με πρόθεση της απλώς να μιλήσει μαζί σας. * 2000: Είστε καλά προετοιμασμένοι για την συνέχεια; Η επιτυχία της Ηρώς δεν έχει σταματημό! Μήνες μετά την κυκλοφορία του εξακολουθεί να είναι το πλέον αγαπητό από τους ραδιοφωνικούς σταθμούς με τρία τραγούδια μόνιμα σε όλα τα playlist ("Τίποτα", "Χρόνια", "Έτσι Είμαι Εγώ"). * Οι συναυλίες της σε όλη την Ελλάδα την έφεραν ακόμα πιο κοντά στο κοινό που την λατρεύει. Η τουρνέ συνεχίζεται μέχρι τα μέσα του Σεπτεμβρίου, τότε που η Ηρώ θα μας κάνει δώρο έκπληξη την αγγλόφωνη εκδοχή του "Τίποτα" (Away From You). Αποκλειστικά για εγχώρια κατανάλωση και χωρίς καμία απολύτως διάθεση για καριέρα στο εξωτερικό. * Απρίλιος 2001: Η Ηρώ κυκλοφορεί στην Virgin το άλμπουμ με τίτλο "Απογείωση". Ποπ και ροκ, ηλεκτρισμός και ευαισθησία απογειώνουν και αυτό το άλμπουμ τόσο στα τσαρτς των πωλήσεων όσο και στα τσαρτς των ραδιοφώνων. Ξεχωρίζουν τα τραγούδια "Απογείωση", "Ετσι Είναι οι Σχέσεις", "Θέλω να με Κρατάς". Την μουσική έγραψαν οι: Ηρώ, Δημήτρης Κοντόπουλος, και ο Γιάννης Παπαμιχαήλ. Τους στίχους υπογράφουν οι: Ηρώ και από ένα τραγούδι η Ναταλία Γερμανού, Μαργαρίτα Μυτιληναίου και ο Χριστόφορος Μπαλαμπανίδης. * Νοέμβριος 2001: Η Ηρώ εμφανίζεται στο "Φως" μαζί με τους Μιχάλη Χατζηγιάννη και Ελένη Πέττα. Το σχήμα είναι από τα καλύτερα τις σεζόν και το πρόγραμμα τους ενθουσιάζει τους πάντες. * Δεκέμβριος 2001: Επανακυκλοφορεί το άλμπουμ "Απογείωση" με όλα τα remix και 2 video clips. * Απρίλιος 2002: Η Ηρώ κερδίζει στα Μουσικά Βραβεία Αρίων, που διοργανώνονται από το Mega και την IFPI, δύο βραβεία. Αυτό του Καλύτερου Ποπ Άλμπουμ και εκείνο της Καλύτερης Ποπ Τραγουδίστριας. Συνεχίζει τις εμφανίσεις της με επιτυχία στο "Φιξ" της Θεσσαλονίκης μαζί με τους Μιχάλη Χατζηγιάννη και την Ελένη Πέτα. Παράλληλα κυκλοφορεί το άλμπουμ της Αλέκας Κανελλίδου που σηματοδοτεί και την μεγάλη της επιστροφή, με μουσικές και στίχους ως επί το πλείσον της Ηρούς. * Ιούνιος 2002: Το καλοκαίρι η Ηρώ πραγματοποιεί περιοδείες σε ολόκληρη την Ελλάδα, μαζί με την Ελένη Πέτα και τον Αντώνη Μιτζέλο με ένα πρόγραμμα γεμάτο ενέργεια, ρυθμό και μοναδικές μουσικές στιγμές. * Ιούλιος 2002: Το album "Απογείωση" γίνεται χρυσό στην Ελλάδα και πλατινένιο στην Κύπρο. * Νοεμ. 2002: H Ηρώ συμμετέχει στο CD "Cafe de ll Art" No 3, του Νότη Μαυρουδή και του Παναγιώτη Μάργαρη με το τραγούδι "Ο Κήπος έμπαινε στη Θάλασσα" του Μίκη Θεοδωράκη. * Δεκέμβριος 2002: Κυκλοφορεί το CD single "Ένα Πουλί που το Έλεγαν Αγάπη" τα έσοδα του οποίου διατίθενται για τη δημιουργία του ξενώνα "Ίρις" της Εταιρεία Ψυχοκοινωνικής Υγείας του Παιδιού και του Εφήβου. Η Ηρώ συνέθεσε τα τραγούδια αποκλειστικά για τον σκοπό αυτό και χορηγός της όλης προσπάθειας είναι η φαρμακευτική εταιρεία Janssen Cilag. * Νοέμβριος- Ιανουάριος 2003: Η Ηρώ εμφανίζεται μαζί με την Αλέκα Κανελλίδου στην Έξοδο Κινδύνου. Την επιμέλεια της παράστασης έχει αναλάβει ο Λάκης Λαζόπουλους ενώ τα σκηνικά είναι του Μανώλη Παντελιδάκη. * Μάιος 2003: Η Ηρώ κυκλοφορεί το album με τίτλο "Κοίτα με, Αντέχω...". Ο δίσκος περιλαμβάνει 11 τραγούδια, 10 καινούρια και μία διασκευή στο τραγούδι "Tango" του Ryuichi Sakamoto. Τραγούδια έχουν γράψει η ίδια και ο Δημήτρης Κοντόπουλος, που είναι παραγωγός και ενορχηστρωτής, ο Χριστόφορος Μπαλαμπανίδης, ο Γιάννης Δόξας και ο Νίκος Γρίτσης. Με τον τέταρτο προσωπικό της δίσκο συνεχίζει στο ύφος που την έχει κάνει γνωστή αλλά παράλληλα εξελίσσεται ουσιαστικά και συνεχίζει να ξεσηκώνει. * Τον Σεπτέμβριο του 2007 κυκλοφορεί το νέο της album στο οποίο συνεργάζεται με τον Δημήτρη Κοντόπουλο. Ο τίτλος της νέας της δουλειάς είναι "Αλλάζω" και περιέχει 13 κομμάτια. Εκτός από τον Δημήτρη Κοντόπουλο και η ίδια συνθέτει κομμάτια για τη νέα της δουλειά ενώ μέσα περιέχεται και ένα ντουέτο με τον Gigi D'Alesio στη γνωστή επιτυχία του πρώτου "Amore Mio". Καλλιτέχνης: Ηρώ (Λεχουρίτη Ηρώ) Άλμπουμ: 10 Bitrate: 192 & 320 kbps Audio Codec: Mp3 Εξώφυλλα: Full & Book 1995 ΑΤΙΜΑ ΤΑ ΠΡΑΓΜΑΤΑ (320 Kbps Full Covers & Book) 1999 ΕΤΣΙ ΕΙΜΑΙ ΕΓΩ (320 Kbps Front & Back) 2001 ΑΠΟΓΕΙΩΣΗ (320 Kbps Full Covers & Book) 2002 ΕΝΑ ΠΟΥΛΙ ΠΟΥ ΤΟ ΕΛΕΓΑΝ ΑΓΑΠΗ (320 Kbps Full Covers) 2003 ΚΟΙΤΑ ΜΕ, ΑΝΤΕΧΩ (320 Kbps Full Covers & Book) 2005 ΧΡΩΜΑΤΑ (320 Kbps Full Covers & Book) 2006 BEST OF (320 Kbps Full Covers) 2008 ΑΛΛΑΖΩ (320 Kbps Full Covers) 2011 ΨΥΧΡΑΙΜΑ (320 Kbps Full Covers & Book) 2014 ΚΑΤΕΥΘΕΙΑΝ ΚΑΡΔΙΑ (320 Kbps Full Covers & Book) [Hidden Content] [Hidden Content]\nΚυριακή at 07:16 μμ\nΜΑΥΡΑΚΗΣ ΝΙΚΟΣ - ΣΤΗΝ ΠΑΛΙΑ ΜΟΥ ΕΙΚΟΝΑ (ΤΟ ΑΥΘΕΝΤΙΚΟ) (06/2016)\n“Δεν ήταν ποτέ στα όνειρά μου να γίνει αυτός ο δίσκος… Το όνειρό μου ήταν να μάθω να παίζω κάποια τραγούδια. Το 1993 είχα πάρει ένα τζουρά, ένα μπουζούκι, έναν μπαγλαμά κι αργότερα μια μαντόλα, όμως δεν έμαθα ποτέ από μουσική, ούτε ξέρω από μουσικούς δρόμους κ.λ.π Αυτό βεβαίως δεν με σταμάτησε από το να αρχίσω να γράφω μελωδίες… Καιρό μετά, καθώς χάιδευα τις χορδές, εκείνες μου «πρωτομίλησαν» και διαβάζοντας τα στιχάκια μου έγραψα τις πρώτες μου μελωδίες. Εκείνη την περίοδο συναντιόμουν με τον δάσκαλο Γιάννη Ξυλούρη ή Ψαρογιάννη ο οποίος με παρότρυνε να εστιάσω σε αυτό που κάνω καλά: Στο να γράφω στίχους και μουσική και όχι τόσο στο να παίζω μουσική. Έτσι συνέχισα αυτό που μου άρεσε πολύ, και μετά από πολλά χρόνια, είπα να μοιραστώ όλα τα κομμάτια που «γέννησα» με καλλιτέχνες καταξιωμένους στο χώρο που είχα την τύχη να είναι και φίλοι μου. Θέλω να τους ευχαριστήσω θερμά όλους και έναν-έναν ξεχωριστά που ομόρφυναν τα τραγούδια μου ο καθένας με το δικό του προσωπικό ύφος. Ο δίσκος που κρατάτε στα χέρια σας δημιουργήθηκε με πολλή αγάπη από όλους τους συντελεστές και ελπίζω να τον αγαπήσετε όλοι εσείς οι ακροατές όσο κι εμείς! Καλή ακρόαση!” Artist: Va Album: Στην παλιά μου εικόνα Year: 2016 Tracks: 15 Size: 222.0 MB Codec: Mp3 / 320 kbps Covers: Full&Book Back Cover: Here [Hidden Content] [Hidden Content]\nPresident replied to President's θέμα in Νέες Ελληνικές Κυκλοφορίες/New Greek Releases 2013 - 2018\nΚατέβασε την καινούρια έκδοση του winrar και δοκίμασε να το κατεβάσεις πάλι.\nΛΕΘΙΩΤΑΚΗΣ ΓΙΑΝΝΗΣ - ΡΙΖΟΧΑΡΑΚΟ (ΤΟ ΑΥΘΕΝΤΙΚΟ) (12/2017)\nArtist: Λεθιωτάκης Γιάννης Album: Ριζοχάρακο Year: 2017 Tracks: 13 Size: 195.5 MB Codec: Mp3 / 320 kbps Covers: Full&Book Back Cover: Here [Hidden Content] [Hidden Content] [Hidden Content]\nΜΠΙΘΙΚΩΤΣΗΣ ΓΡΗΓΟΡΗΣ - Ο ΑΓΝΩΣΤΟΣ ΘΕΟΣ (LP) (1990)\nPresident posted a topic in Παλιά/Σπάνια Λαϊκά & Ρεμπέτικα - Old & Rare\nArtist: Μπιθικώτσης Γρηγόρης Album: Ο Άγνωστος Θεός Year: 1990 Tracks: 12 Size: 48.1 MB Codec: Mp3 / 192 kbps Covers: Full 01. ΜΗ ΜΕ ΡΩΤΑΣ ΑΝ Σ΄ΑΓΑΠΩ 02. ΑΛΛΑΞΕ ΤΟ ΠΛΑΝΟ 03. ΑΓΑΠΗ ΜΕ ΜΠΑΛΩΜΑΤΑ 04. ΦΟΒΑΜΑΙ 05. Η ΠΡΩΤΗ ΕΚΛΕΚΤΗ 06. ΤΟ ΠΟΥΚΑΜΙΣΑΚΙ 07. ΘΥΜΑΜΑΙ ΚΑΤΙ ΚΥΡΙΑΚΕΣ 08. ΜΕΣΑΝΥΧΤΑ ΛΕΝ ΤΑ ΡΟΛΟΓΙΑ 09. ΙΠΤΑΜΕΝΟ ΧΑΛΙ 10. ΕΙΣΑΙ ΓΥΝΑΙΚΑ ΜΕ ΠΕΡΙΕΧΟΜΕΝΟ 11. ΤΟ ΠΑΙΖΩ ΡΙΣΚΟ 12. ΚΡΥΦΑΚΟΥΣΑ [Hidden Content] [Hidden Content] [Hidden Content]\nΖΑΓΟΡΑΙΟΣ ΣΠΥΡΟΣ - ΑΓΩΝΙΕΣ (1976)\nArtist: Ζαγοραίος Σπύρος Album: Αγωνίες Year: 1976 Tracks: 14 Size: 96.3 MB Codec: Mp3 / 320 kbps Covers: Full Back Cover: Here [Hidden Content] [Hidden Content] [Hidden Content]\nArtist: Σφακιανάκης Νότης Album: Και ο Έρως Θεος Είναι Year: 2018 Tracks: 07 Size: 205.9 MB Codec: Flac Lossless Covers: Full&Book Back Cover: Here [Hidden Content] [Hidden Content] [Hidden Content]\nΖΑΓΟΡΑΙΟΣ ΣΠΥΡΟΣ - Η ΚΟΥΚΛΑ (1985)\nArtist: Ζαγοραίος Σπύρος Album: Η κούκλα Year: 1985 Tracks: 14 Size: 96.0 MB Codec: Mp3 / 320 kbps Covers: Front & Back Back Cover: Here [Hidden Content] [Hidden Content] [Hidden Content]\nΚΑΛΟΜΟΙΡΗΣ ΓΙΩΡΓΟΣ - ΛΟΓΟΤΙΜΗΣ (LP) (1977)\nArtist: Καλομοίρης Γιωργος & Λαρετζάκης Μανώλης Album: Λογοτιμής Year: 1977 Tracks: 14 Size: 71.3 MB Codec: Mp3 / 192 kbps Covers: Full 01. ΔΙΑΛΕ ΤΟ ΤΣΑΚΙ ΤΣΑΚΙ ΣΟΥ (ΚΑΛΑΜΑΤΙΑΝΟΣ) 02. ΤΙ ΣΟΥ ΣΤΟΙΧΙΖΕΙ ΕΝΑ ΦΙΛΙ (ΜΑΝΤΙΝΑΔΕΣ) 03. ΗΘΕΛΑ ΜΕΣ ΤΗ ΣΚΕΨΗ ΣΟΥ (ΣΥΡΤΟΣ) 04. ΜΑΝΤΙΝΑΔΕΣ 05. Ο ΚΡΙΝΟΣ (ΣΥΡΤΟΣ) 06. ΕΡΩΤΟΚΡΙΤΟΣ - ΜΑΝΤΙΝΑΔΕΣ 07. ΖΗΛΕΥΕΙ Η ΧΑΜΗΛΗ ΚΟΟΡΦΗ (ΣΥΡΤΟΣ) 08. ΙΝΤΑ ΚΟΝΤΟ (ΣΟΥΣΤΑ) 09. ΤΗΝ ΑΓΑΠΗ ΠΟΥ ΜΟΥ ΔΙΝΕΙΣ (ΚΑΛΑΜΑΤΙΑΝΟΣ) 10. ΜΑΝΤΙΝΑΔΕΣ 11. ΓΙΑ ΣΕΝΑ ΕΓΕΝΝΗΘΗΚΑ (ΣΥΡΤΟΣ) 12. Η ΚΑΤΑΡΑ ΤΟΥ ΚΑΛΟΜΟΙΡΗ 13. Η ΑΓΑΠΗ ΔΕΝ ΧΤΙΚΙΑΖΕΙ (ΣΥΡΤΟΣ) 14. ΡΙΖΙΤΙΚΑ [Hidden Content] [Hidden Content] [Hidden Content]\nΞΥΛΟΥΡΗΣ ΔΗΜΗΤΡΗΣ - ΤΣΗ ΝΙΟΤΗΣ ΤΟ ΞΕΚΙΝΗΜΑ (03/2017)\nArtist: Ξυλούρης Δημήτρης Album: Τση νιότης το ξεκίνημα Year: 2017 Tracks: 11 Size: 137.1 MB Codec: Mp3 / 320 kbps Covers: Full&Book Back Cover: Here [Hidden Content] [Hidden Content] [Hidden Content]\nArtist: Πυθαρούλης Βαγγέλης Album: Το μυστικό μου Year: 2017 Tracks: 16 Size: 179.3 MB Codec: Mp3 / 320 kbps Covers: Full Back Cover: Here [Hidden Content] [Hidden Content] [Hidden Content]\nPresident posted a topic in Νέες Ελληνικές Κυκλοφορίες/New Greek Releases 2013 - 2018\nΟ Άρχοντας της Ελληνικής δισκογραφίας Notis Sfakianakis επιστρέφει με τον νέο του δίσκο … καί ο Έρως θεός είναι… που αποτελείται από 7 άκρως ερωτικά τραγούδια, ένας δίσκος ύμνος στο Θεό Έρωτ α που είναι σίγουρ ο πως θα λατρέψουμε με τις μοναδικές ερμηνείες του. Artist: Σφακιανάκης Νότης Album: Και ο Ερως Θεός είναι Year: 2018 Tracks: 07 Size: 87.9 MB Codec: Mp3 / 320 kbps Covers: Full&Book Back Cover: Here [Hidden Content] [Hidden Content] [Hidden Content]\nΜαρίζα Ρίζου - Ας Γελάμε Συχνά (04/2018)\nPresident posted a topic in Ελληνικά Promos\nArtist: Μαρίζα Ρίζου Title: Ας Γελάμε Συχνά Year: 2018 Tracks: 1 Codec: Mp3 / 320 kbps [Hidden Content] [Hidden Content] [Hidden Content]\nDoukas School - Mr. Bully (04/2018)\nArtist: Doukas School Title: Mr. Bully Year: 2018 Tracks: 1 Codec: Mp3 / 320 kbps [Hidden Content] [Hidden Content] [Hidden Content]


Μια κοινωνία σε ελεύθερη πτώση - Onsports.gr\nΚαλαμπάκας Νίκος\t04 Μαίου 2017, 13:37\nΜια κοινωνία σε ελεύθερη πτώση\nΚατ’ αρχήν να συλλυπηθούμε την οικογένεια του άτυχου Νάσου που έχασε τη ζωή του με την στάμπα του οπαδού.\nΟ Νάσος δεν πήγε στο γήπεδο για να παίξει μπουνιές. Μάλλον πήγε για να φωνάξει για τον ΠΑΟΚ που είναι η αγαπημένη του ομάδα. Το δικαίωμα αυτό φυσικά και δεν μπορεί να του το στερήσει κανείς. Όπως κανείς δεν μπορεί να υποδείξει σε κανέναν ποια ομάδα πρέπει να υποστηρίζει.\nΠάμε παρακάτω τώρα. Ζούμε σε μια ζούγκλα, ανάμεσα σε κανίβαλους. Σε αυτό το μπουρδέλο που λέγεται Ελλάδα καθένας κάνει ότι γουστάρει χωρίς να δίνει λόγο πουθενά. Η καταπίεση έχει βαρέσει εδώ και χρόνια «κόκκινα» και είναι φυσιολογική εξέλιξη παντού γύρω μας να υπάρχουν τυπάκια με λασκαρισμένες βίδες. Όταν μια ολόκληρη κοινωνία «βομβαρδίζεται» καθημερινά με αρνητικές ειδήσεις, όταν η εξαθλίωση στον τόπο μας έχει γίνει νόμος, κανείς δεν μπορεί να έχει την απαίτηση να βλέπει υγεία δίπλα του. Όλοι πρέπει να είναι προετοιμασμένοι για την «αρρώστια» που κυκλοφορεί εκεί έξω.\nΣε μια χώρα που οι νόμοι υπάρχουν για να καταπατούνται, είναι φυσιολογικό οι κάφροι να πληθαίνουν σε καθημερινή βάση.\nΚαι πάμε τώρα στα οπαδικά. Για τους «πυροβολημένους» που μοναδικός σκοπός της ζωή τους είναι η καφρίλα δεν μπορείς να πεις πολλά. Δεν θα τα καταλάβουν κιόλας. Ο Νάσος δεν δολοφονήθηκε σε επεισόδια. Πέθανε επειδή προσπάθησε να τα αποφύγει. Αυτό είναι που κάνει το συμβάν ακόμα πιο τραγικό. Αν ήταν κανένα χουλιγκάνι που πήγε να παίξει μάπες θα ήταν πιο εύκολο να «χωνέψουμε» την απώλεια συνολικά.\nΝαι στο γράφω λίγο «ξερά». Όταν κάποιος πάει γυρεύοντας είναι πιθανό και να βρει. Όμως όταν κάποιος δεν ψάχνεται, είναι τραγικό να τον βρίσκουν και να του στερούν το δικαίωμα να αποφεύγει τις φασαρίες. Στην προκειμένη του στέρησαν το ίδιο το δώρο της ζωής.\nΤο ακόμα χειρότερο είναι ότι η είδηση περνάει στα… ψιλά, αφού την ίδια εποχή ένας πατέρας δολοφονεί το παιδί του κι ένας ακόμα δολοφονείται μπροστά στον γιο του. Απόλυτη σήψη και παρακμή. Ο καθρέφτης μιας κοινωνίας που χώνεται καθημερινά ολοένα και πιο βαθιά στα σκατά.\nΜια κοινωνία σε πλήρη απάθεια και αδιαφορία, ένα κράτος ικανό μονάχα να λέει ψέματα, μια χώρα που όλοι μας υπερηφανευόμαστε ότι έδωσε τα φώτα του πολιτισμού και όλοι μας φροντίζουμε να βρίσκεται σε βαθύ σκοτάδι.\nΗ καφρίλα υπήρχε ανέκαθεν στην Ελλάδα. Όμως όσο περνάνε τα χρόνια, αντί να παταχθεί γιγαντώνεται.\nΤο ακόμα πιο τραγικό της υπόθεσης είναι ότι κανείς δεν μπορεί να μας δώσει ελπίδα. Πολλοί όμως μας την «πνίγουν» σε καθημερινή βάση…\nΤο 1995 ο Ματιέ Κάσσοβιτς χάρισε στην ανθρωπότητα μια ταινία που ονομάζεται «Το Μίσος». Ξεκινώντας λοιπόν το έργο ακούμε κάποιον να αφηγείται την ιστορία ενός ανθρώπου που πέφτει από τον ουρανοξύστη.\nΌσο βρίσκεται στον αέρα και σε ελεύθερη πτώση μονολογεί ότι «μέχρι εδώ, όλα καλά. Μέχρι εδώ, όλα καλά…».\nΣημασία όμως δεν έχει η πτώση, αλλά η πρόσκρουση.\nΑυτό ακριβώς συμβαίνει και σε εμάς. Είμαστε μια κοινωνία σε ελεύθερη πτώση που αν και γνωρίσαμε αρκετά καλά την πρόσκρουση και τις συνέπειές της «μαγευτήκαμε» από το playback και έχουμε βαλθεί να πέφτουμε και να πέφτουμε. Φτάσαμε τον πάτο κι όμως δεν σταματήσαμε ακόμα.\nΑλήθεια, πόσο πιο τρομακτική μπορεί να είναι μια πρόσκρουση για να μας ταρακουνήσει;\nBob Marley: Burning and Lootin\n22 λεπτά πριν Στον ΠΑΟ η Καρακασίδου!\n41 λεπτά πριν Πλήρωσε ο Κολοβός την Ομόνοια για έρθει στον Παναθηναϊκό!


Rua Nova Do Almada 80, Lisboa, Πορτογαλία\nΤο κεντρικό Travelingtolisbon Chiado Hotel 4 αστέρων είναι ένα υπέροχο μέρος για διαμονή στην πόλη Lisbon.\nΒρίσκεται στην περιοχή Baixa, κοντά στο σταθμό του μετρό Σταθμός Υπόγειου Σιδηροδρόμου Rossio και σε αξιοθέατα όπως Monte Brasil, Basilica da Estrela και SOU Movimento e Arte. Το ξενοδοχείο είναι σε απόσταση 1 χλμ από το κέντρο της πόλης Lisbon.\nΤο Travelingtolisbon Chiado Hotel παρέχει κούνιες και παιδική φροντίδα για παιδιά.\nTraveling To Lisbon Chiado Apartments, Πορτογαλία\nΞενοδοχείο Aris Grand Place Βρυξέλλες: ιστοσελίδα;\nΜαροκινή κατοικία De La Semaine Μαρακές: ιστοσελίδα;\nΞενοδοχείο Marrakech Le Sangho Privilege Μαρακές: ιστοσελίδα;\nΞενοδοχείο Sheraton Grand Krasków: ιστοσελίδα;\nΞενοδοχείο Ideale Μπολόνια: ιστοσελίδα;\nΞενοδοχείο Apartamentos Dona Elvira Μάλαγα: ιστοσελίδα;\nHostel T&t & Krasków: ιστοσελίδα;\nΞενοδοχείο La Des Orangers Μαρακές: ιστοσελίδα;\nΞενοδοχείο Ardmore Δουβλίνο: ιστοσελίδα;\nΞενοδοχείο επιπλωμένων διαμερισμάτων Albachiara Ρίμινι: ιστοσελίδα;\nΞενοδοχείο The J And Spa Βηρυτός: ιστοσελίδα;\nΞενοδοχείο Lasserhof Σάλτσμπουργκ: ιστοσελίδα;\nΜαροκινή κατοικία Djemanna Μαρακές: ιστοσελίδα;\nΞενοδοχείο Travelodge Stephens Green Δουβλίνο: ιστοσελίδα;\nΜαροκινή κατοικία Mahjouba Μαρακές: ιστοσελίδα;\nΞενοδοχείο Amedia Moorfleet Αμβούργο: ιστοσελίδα;


Ασπασμός των Αγγέλων: 2017\nἹερό Παρεκκλήσιο Αγίας Μακρίνας, Τρίπολη\nΑγία Μακρίνα, αδελφή του Αγίου Βασιλείου Αρχιεπισκόπου Καισαρείας,\nΚαππαδοκίας Ουρανοφάντορος του Μεγάλου.\n19 Ιουλίου εορτή της Οσίας Μακρίνης στο ομώνυμο παρεκκλήσιο της κάτωθεν του Μητροπολιτικού Ιερού Ναού Αγίου Βασιλείου Τριπόλεως.\nΤην Παρασκευή 18η Ιουλίου 2014 τελέσθηκαν τα Θυρανοίξια του ως άνω Παρεκκλησίου.\nΤο Παρεκκλήσιον της Αγίας Μακρίνας, αδελφής του Μεγάλου Βασιλείου, μια προσφορά στον διαβάτη ή εκείνον που δυσκολεύεται να ανέλθει τις επιβλητικές κλίμακες του μνημείου, το οποίο το υπουργείο Πολιτισμού κήρυξε «ιστορικό, διατηρητέο μνημείο.\nΗ αγία Μακρίνα, έζησε τόν τέταρτο (Δ΄) αιώνα σέ μία από τίς ωραιότερες πόλεις τής Μικράς Ασίας, τήν Καισάρεια τής Καππαδοκίας. Γεννήθηκε τό 327 μ.Χ.. Ανήκε σέ πολύτεκνη οικογένεια καί ήταν τό πρώτο καί μεγαλύτερο παιδί. Η μητέρα της, η αγία Εμμέλεια, είχε σύζυγο τόν Βασίλειο, καί από τό γάμο τους απέκτησαν δέκα παιδιά, τέσσερα αγόρια - έξι κορίτσια. Η οικογένεια αυτή ήταν υπόδειγμα οικογενείας.\nΗ αγία Μακρίνα, ως μεγαλύτερη, αναδείχθηκε δεύτερη μάνα τού σπιτιού. Φρόντιζε μέ στοργή γιά τα αδέρφια της καί συνέβαλε στήν διαπαιδαγώγησή τους. Τρείς έγιναν επίσκοποι· ο ένας είναι ο Μέγας Βασίλειος, ο δεύτερος είναι ο Γρηγόριος Νύσσης, ο τρίτος είναι ο Πέτρος επίσκοπος Σεβαστείας· τό τέταρτο αγόρι, ο Ναυκράτιος, έγινε μοναχός. Είχε δέ καί πέντε αδελφές. Ο πρώτος από τά αγόρια, ο Μέγας Βασίλειος, είναι καύχημα τής Εκκλησίας· σοφός ιεράρχης, πού σπούδασε τήν ελληνική φιλοσοφία στήν Αθήνα.\nΗ Μακρίνα λοιπόν ήταν το πρώτο παιδί της οικογένειας και ανατράφηκε από τους γονείς της με πολλή επιμέλεια· «και της ψαλμωδουμένης γραφής ουδ’ ο,τιούν ηγνόει», εκτός δηλαδή από τα άλλα, ήξερε και όλο το Ψαλτήριο.\nΟ πατέρας της σε μικρή ακόμα ηλικία την αρραβώνιασε με κάποιον καλό νέο, αλλά ο νέος αυτός πέθανε πριν να έλθει ο καιρός για το γάμο. Αυτό ήταν αρκετό· η Μακρίνα, σαν και να είχε γίνει ο γάμος, έμεινε πιστή στη γνώμη του πατέρα της κι αφοσιώθηκε να βοηθήσει τη μητέρα της στην ανατροφή των αδελφών της. Όλα τα αδέλφια στο σπίτι τη σέβονταν σαν δεύτερη μητέρα τους, και είν’ αυτή που κατόρθωσε να πείσει τον Μέγα Βασίλειο να αφήσει τη δικηγορική και να γίνει μοναχός. Όταν μάλιστα πέθανε ο πατέρας της, η Μακρίνα ανέλαβε να αναθρέψει και διδάξει τον ένατο αδελφό της Πέτρο, τον έπειτα επίσκοπο Σεβαστείας· «επί πάσαν την υψηλοτέραν ήγαγε παίδευσιν».\nΑλλά η οσία Μακρίνα δεν υπήρξε μόνο για την οικογένειά της «του βίου διδάσκαλος» και «μετά την μητέρα μήτηρ», αλλά και μεγάλη οσία και μοναχή. Όταν μεγάλωσαν οι αδελφοί της και πήραν ο καθένας το δρόμο του, η Μακρίνα αποτραβήχθηκε στα οικογενειακά τους κτήματα στον Πόντο κι εκεί ίδρυσε μεγάλο και υποδειγματικό γυναικείο κοινόβιο μοναστήρι.\nΗ οσία Μακρίνα πέθανε ένα χρόνο μετά το θάνατο του αδελφού της Μεγάλου Βασιλείου, δηλαδή το 380. Ο άγιος Γρηγόριος ο επίσκοπος Νύσσης, αδελφός της, που βρέθηκε παρών στο θάνατό της και της έκλεισε τα μάτια, μας περιγράφει συγκινητικά τις τελευταίες στιγμές της. Μας απομνημονεύει και την προσευχή της οσίας πριν παραδώσει το πνεύμα, μια προσευχή γεμάτη πίστη και ελπίδα, που αρχίζει με αυτά τα λόγια·\n«Συ έλυσας ημίν, Κύριε, του θανάτου τον φόβον·\nσυ ζωής αληθινής αρχήν ημίν εποίησας το τέλος της ενταύθα ζωής».\nPosted by hamomil(ak)i Nobilis at 10:44\nLabels: Αγία Μακρίνα , Αρκαδία , Παρεκκλήσιο , Τρίπολη\nΜητροπολιτικός Ἱ. Ναός Ἁγίου Βασιλείου Τριπόλεως\nPosted by hamomil(ak)i Nobilis at 18:26\nLabels: Άγιος Βασίλειος , Αρκαδία , Τρίπολη\nΜηλιές Πηλίου — Ιερός Ναός των Παμμεγίστων Ταξιαρχών\nΟ Ιερός Ναός των Παμμέγιστων Ταξιαρχών είναι ένα από τα σημαντικότερα αξιοθέατα του Δήμου Μηλεών. Βρίσκεται στο κέντρο του χωριού πάνω από την κεντρική πλατεία.\nΧωρίς να είναι γνωστή η ακριβής χρονολογία κατασκευής του - όπως επίσης άγνωστοι είναι ο σχεδιαστής, ο κατασκευαστής και ο αγιογράφος - αποτελεί ένα από τα σημαντικότερα κτίσματα του χωριού. Σε επιγραφή όμως που βρίσκεται πάνω από την πύλη που υπάρχει στα πλάγια του ναού, πληροφορούμαστε ότι ανακαινίστηκε το 1741.\nΟ ναός είναι αφιερωμένος στους Παμμέγιστους Ταξιάρχες αλλά και στους Αγίους Πάντες.\nΟ ρυθμός του είναι τρίκλιτη βασιλική με δώδεκα εσωτερικούς τρούλους και αποτελείται από τον πρόναο και τον κυρίως ναό. Τα δύο μέρη του ναού χαρακτηρίζονται από τις υπέροχες και εντυπωσιακές αγιογραφίες, όπως του Αγίου Σισώη των Χριστιανών Κοπτών της Αιγύπτου μπροστά στο λείψανο του Αγίου Αλεξάνδρου, του Αγίου Χριστοφόρου με τη μορφή προβάτου, του Ζυγού της Δικαιοσύνης, του Βελζεβούλ στις Πύλες της Κολάσεως αλλά και του Ζωδιακού Κύκλου στον πρόναο, ενώ στον κυρίως ναό ξεχωρίζει το καταπληκτικό ξυλόγλυπτο τέμπλο, περίτεχνα σκαλισμένο στο χέρι, καλυμμένο με φύλλο χρυσού και αγιογραφημένο από διάφορους αγιογράφους και με διάφορες τεχνοτροπίες.\nΣτην εσωτερική κατασκευή του ναού χρησιμοποιήθηκαν επαναστατικές και πρωτοποριακές λύσεις ώστε να έχει εξαιρετική ακουστική και συγχρόνως να περιοριστεί ο ήχος προς τα έξω.\nΈτσι κάτω από το δάπεδο του ναού υπάρχει ένα σύστημα από τέσσερα πηγάδια στις γωνίες και ένα στο κέντρο που επικοινωνούν με χιαστούς διαδρόμους - κανάλια τα οποία εξασφαλίζουν την στεγανότητά του, ενισχύοντας παράλληλα τους μπάσους ήχους, ενώ στις βάσεις των θόλων υπάρχουν ενσωματωμένα σαράντα οκτώ αναποδογυρισμένα πιθάρια, τέσσερα σε κάθε τρούλο τα οποία ενισχύουν τους πρίμους ήχους.\nΤο όλο ακουστικό σύστημα αποδείχθηκε εξαιρετικό και αναγνωρίστηκε διεθνώς. Μάλιστα το 2000 οργανώθηκε με ειδική έγκριση του υπουργείου Πολιτισμού στο εσωτερικό του ναού εκδήλωση του χορωδιακού φεστιβάλ Μπαχ με φωνητικά έργα θρησκευτικής μουσικής.\nΠέραν των άλλων ο Ιερός Ναός Παμμέγιστων Ταξιαρχών έχει και ένα ακόμη αξιοπρόσεκτο ιστορικό σημείο, αφού εδώ στις 7 Μαΐου του 1821, ο Άνθιμος Γαζής ύψωσε τη σημαία της επανάστασης και σήμανε την εξέγερση κατά του Τουρκικού ζυγού. Η σημαία σώζεται μέχρι και σήμερα στη βιβλιοθήκη Μηλεών «Ψυχής Άκος» (Θεραπεία Ψυχής), στο πάνω μέρος της πλατείας. Αντίγραφο της σημαίας υπάρχει στο Λαογραφικό Μουσείο Μηλεών.\nΠηγή: Απόσπασμα από το βιβλίο του Δημήτρη Σωτηρόπουλου «Μοναστήρια της Θεσσαλίας»\nΚατά την ξενάγησή μας στην υπέροχη βυζαντινή Εκκλησία των Ταξιαρχών στις Μηλιές Πηλίου, ο κ. Μιχαήλ – Γαβριήλ (Επίτροπος του Ναού που ανέλαβε χρέη ξεναγού και τον ευχαριστούμε) μας εφιστά την προσοχή σε μια τοιχογραφία που βρίσκεται στη δεξιά πλευρά του Νάρθηκα:\nΠρόκειται για τον «Τροχό της ζωής του ανθρώπου» που αναφέρεται και ως τροχός της τύχης ή Rota Fortunae. Είναι ίσως η πιο ενδιαφέρουσα παράσταση του πρόναου των Παμμέγιστων Ταξιαρχών, την οποία αντικρίζει ένας προβληματισμένος επισκέπτης, απομονωμένη στη δεξιά γωνία του πρόναου (για πολλά χρόνια ήταν καταχωνιασμένη πίσω από παλιά έπιπλα).\nΩς δημιουργός της παράστασης θεωρείται άγνωστος Αγιορείτης μοναχός, ο οποίος αγιογράφησε τον ναό επί 33 έτη στα πρότυπα της διδασκαλίας που προσέλαβε κατά την παραμονή του στο Περιβόλι της Παναγίας.\nΣτην απεικόνιση αυτή των Μηλέων, η όλη παράσταση επιγράφεται ως: «Ο Μάταιος Βίος του Πλάνου Κόσμου».\nΑνάλογες επιγραφές (μερικώς ανορθόγραφες, αλλά αυτό δεν έχει σημασία) καθορίζουν την πορεία και την ψυχολογία της κάθε επερχόμενης ηλικίας. Νέος σκαρφαλώνει: «στρέφου, ὦ χρόνε, εν σπουδή όπως ταχὺ ανέλθω», για να φτάσει στην κορυφή του τροχού: «Ἰδού εγγὺς ελήλυθα καθίσαι εις τον θρόνον», να καθίσει στον επίγειο θρόνο της δύναμης και της δόξας και να πει: «ποιος υπάρχει ως εμέ ἤ τις υπέρ…;», ενώ συνεχίζει η αντίστροφη μέτρηση ως τα γεράματα: «Πώς εμέ τον δύστηνον ηπάτησας, ὦ κόσμε».\nΣημαντικό σημείο η κορυφή του Τροχού της Ζωής, την οποία κατέχει μεσήλικας σαραντάχρονος, εστεμμένος και καθισμένος σε μεγαλοπρεπή θρόνο σαν βασιλιάς.\nΚρατάει στο δεξί χέρι πυρσό, σύμβολο γνώσης και εμπειρίας και στο αριστερό πουγκί παραφουσκωμένο, σύμβολο δυνάμεως και πλούτου, ο οποίος αναφωνεί υπεροπτικά: «Ποίος υπάρχει ως εμέ και τίς υπέρτερός μου;». Ταυτόχρονα, ένας νέος ανασηκώνεται δυνατά με ορμή και βιάζεται να καταλάβει τη θέση του ώριμου άνδρα της εξουσίας. «Ανυπόμονα είναι τα νιάτα, η ομορφιά η ομορφιά τα πλούτη, η κυριαρχία, η κοινωνία του προσφιλούς,ας μην εξαπατηθεί από αυτά ο σοφός». Είναι συγκλονιστική αυτή η ανάγνωση, κυρίως από έναν ώριμο σε ηλικία παρατηρητή καθόσον ανέρχονται απευθείας υποσυνείδητα προσωπικά βιώματα διαπιστώνοντας με έκπληξη ότι σε αυτή τη φάση της ζωής του το έχει πει και αυτός τόσο εγωιστικά: Πόσο σπουδαίος έγινα επιτέλους, τα έχω όλα, τους ξεπέρασα όλους!\nΚυκλική ανανέωση: γέννηση ζωή θάνατος. Ο σαραντάρης βασιλιάς, που δείχνει να κατέχει την απόλυτη εξουσία. Όλοι, στην αριστερή πλευρά του τροχού, αγωνίζονται να τον φτάσουν και να πάρουν τη θέση του. Εκείνος, δεν καταλαβαίνει πως το απόγειο της δόξας του δεν θα κρατήσει για πολύ! Σύντομα θ’ αρχίσει η πτώση και νεότεροι βασιλείς θα τον αντικαταστήσουν, όσο εκείνος θα κατρακυλάει προς την δεξιά πλευρά του τροχού.\nΜια αναπαράσταση της ανθρώπινης ζωής που είναι σίγουρο πως θα προβληματίσει όλους όσους αποφασίσετε να επισκεφθείτε τον Ιερό Ναό Παμμεγίστων Ταξιαρχών στις όμορφες Μηλιές.\nΚαι, πιστέψτε μας, η επίσκεψη εκεί θα σας αποζημιώσει και με το παραπάνω, εντυπωσιάζοντάς σας με την παλαιά αυτή Εκκλησία, μα και δίνοντάς σας ταυτόχρονα διδάγματα για το πραγματικό νόημα της ζωής…!\n– O ναός «ανεκηνήθη επί το έτος 1741» βάσει μιας εκ των επιγραφών του ναού – και πιθανόν να υπήρχε προγενέστερος ναός στην ίδια θέση.\n– Η ύπαρξη 48 κενών και αναποδογυρισμένων πιθαριών στην οροφή του ναού που συμβάλει στην ελάφρυνση του βάρους αλλά και στην εξαιρετική ακουστική του ναού (μαζί με τα πέντε πηγάδια στο δάπεδο του ναού). Η χρήση αυτού του στοιχείου αρχιτεκτονικής ακουστικής αναφέρεται στον Αριστοτέλη [«Προβλήματα Ι, ΙΑ. Όσα περί φωνής 8»] και εξηγείται με το φαινόμενον συντονισμού Helmholtz [Συντονισμός Helmholtz]\n– Οι καταπληκτικές 300 αγιογραφίες που απεικονίζουν αγίους που δεν είναι ευρέως γνωστοί.\n(α) ο Άγιος Σισώης που απεικονίζεται μπροστά σε ένα τάφο που περιέχει ένα σκελετό – που ανήκει στον Μέγα Αλέξανδρο μιας και η παράδοση θέλει τον Άγιο αυτό να έχει ανακαλύψει τον τάφο του μακεδόνα στρατηλάτη στην έρημο Σιονά.\n(β) ο Άγιος Χριστόφορος ο Κυνοκέφαλος\n(γ) οι Άγιοι Σαράντα (ο καθένας ξεχωριστά) με ονόματα που σπάνια απαντώνται όπως Άγιος Σμάραγδος, Άγιος Ευνοϊκός, Άγιος Εκδίκιος, Άγιος Γοργόνιος, Άγιος Σακερδών, Άγιος Χουδίων, και Άγιος Κάνδιδος, οι εξαιρετικές τοιχογραφίες του Νάρθηκα – Ο ζυγός της Δικαιοσύνης (Δευτέρα Παρουσία) και ο καταπληκτικός Τροχός του Χρόνου.\nαπεικονίζονται οι εποχές του χρόνου, στον ένα με τα σύμβολα των «ζωδίων» και στον άλλο με τις προσωπογραφίες νεαρών αγοριών. Αυτού του είδους τα θέματα αναφέρονται ως «Στροφάδες κέλευθοι» (επί αστερισμών: η κυκλική τροχιά) και είναι εικονογραφικές όψεις του πρόσκαιρου της ζωής. Έτσι στα αντίστοιχα σημεία που δηλώνουν τις φάσεις της ζωής του ανθρώπου σημειώνονται οι ακόλουθες φράσεις (με λίγα ορθογραφικά λάθη)\nΠηγή: Η Μαγνησία στο Πέρασμα του Χρόνου\nPosted by hamomil(ak)i Nobilis at 18:09\nLabels: Μηλιές Πηλίου , Ταξιάρχες\nἍγιος Παντελεήμων στην Κακή Θάλασσα Κερατέας\nΟ ιερός ναός Άγιου Παντελεήμονα στην Κακή Θάλασσα Κερατέας\nΗ Κακιά Θάλασσα (ή Κακή Θάλασσα) στην Κερατέα, Βρίσκεται σε απόσταση περίπου 60 χλμ από την Αθήνα και βρίσκεται στην λεωφόρο Λαυρίου, τον δρόμο που οδηγεί από Μαρκόπουλο στο Λαύριο.\nΤην προσεγγίζει κανείς είτε μέσω Αττικής Οδού και έξοδο προς Μαρκόπουλο, είτε μέσα από τα Καλύβια αν έρχεται κανείς από την παραλιακή οδό.\nΕυτυχώς υπάρχει ευδιάκριτη ταμπέλα που βοηθάει τους επίδοξους επισκέπτες.\nΗ παραλία είναι χωρισμένη σε δύο μέρη. Στο πρώτο και μικρότερο εκτός από άμμο υπάρχουν και αρκετές πέτρες. Στο δεύτερο και μεγαλύτερο έχει περισσότερο κόσμο, έχει άμμο και μικρότερες πέτρες, ενώ μέσα στη θάλασσα εκτός από κάποιες πέτρες στην αρχή, πιο μέσα υπάρχει αρκετή άμμος.\nΑνάμεσα στις 2 παραλίες βρίσκεται μία μικρή προεξοχή γης όπου στην κορυφή βρίσκεται ένα γραφικό εκκλησάκι αφιερωμένο στον Άγιο Παντελεήμονα.\nΒλέπει την παραλία της Κακιάς Θάλασσας από ψηλά, έχει ικανό εξωτερικό χώρο για κάθε είδους εκδήλωση και είναι Πανέμορφο. Το κίτρινο χρώμα του εσωτερικού του, σου δίνει την εντύπωση ότι το εκκλησάκι φτιάχτηκε για παιδιά ή ακόμη καλύτερα, για να σε κάνει να νιώθεις σαν παιδί.\nPosted by hamomil(ak)i Nobilis at 11:06\nLabels: Ἅγιος Παντελεήμων , Αττική , Κακή Θάλασσα , Κερατέα , Λαυρεωτική\nΙερός Ναός Μεγάλης Παναγίας και Αγίου Δημητρίου Θήβας\nΟ Ιερός Ναός της Μεγάλης Παναγίας και του Αγίου Δημητρίου είναι ένας ναός ο οποίος ανήκει στην Ιερά Μητρόπολη Θηβών και Λεβαδείας και βρίσκεται στην πόλη της Θήβας, στο Νομό Βοιωτίας, στην Ελλάδα.\nΟ ναός του Αγίου Δημητρίου, που ονομάζεται και Μεγάλη Παναγία, χτίστηκε το 1867 και σ' αυτόν μεταφέρθηκε η θαυματουργή εικόνα της Μεγάλης Παναγίας από την παλιά εκκλησία της Μεγάλης Παναγίας η οποία καταργήθηκε.\nΟ ναός θεωρείται ο μεγαλύτερος και μεγαλοπρεπέστατος απ' όλους τους άλλους ναούς της πόλης.\nΈχει κατασκευαστεί εξ ολοκλήρου από αρχαίους λίθους και ενεπίγραφες πλάκες και είναι έργο του αρχιτέκτονα Ιωάννη Φιλοππότη.\nΟ ρυθμός της είναι σταυροειδής με τρούλο.\nΟ ναός πήρε το όνομα Μεγάλη Παναγία, γιατί εκεί βρίσκεται η μεγάλη εικόνα της Παναγίας που αποδίδεται στον Ευαγγελιστή Λουκά και είναι αρχαιότατη.\nΑυτό το αντιλαμβάνεται κανείς από το γεγονός ότι η Παναγία κρατάει τον Ιησού στη δεξιά της αγκαλιά, ενώ οι νεότερες τον κρατούν στην αριστερή.\nΣτο ναό αυτό σώζονται εικόνες της Κοιμήσεως της Θεοτόκου που χρονολογείται από το 1622, του Ιησού Χριστού, του Ιωάννη του Προδρόμου και η Σύναξις των αγίων Ασωμάτων με χρονολογία 1784, όπως επίσης και η επιγραφή Αθανάσιος αρχιερεύς Θηβών ΑΨΠΔ.\nmegali panagia thivon\nPosted by hamomilaki Anthemis at 21:40\nLabels: Άγιος Δημήτριος , Θήβα , Μεγάλη Παναγία\nΜηλιές Πηλίου — Ιερός Ναός των Παμμεγίστων Ταξιαρχ...\nΙερός Ναός Μεγάλης Παναγίας και Αγίου Δημητρίου Θή...


EL - Θεσσαλονίκη: Η γλώσσα ως φορέας ιστορικών, κοινωνικών και πολιτικών αποτυπωμάτων. Τριήμερο συνέδριο γλωσσολογίας στο ΑΠΘ.\nΘεσσαλονίκη: Η γλώσσα ως φορέας ιστορικών, κοινωνικών και πολιτικών αποτυπωμάτων. Τριήμερο συνέδριο γλωσσολογίας στο ΑΠΘ.\n- Οι σύγχρονοι χρήστες της ελληνικής (μαθητές και ενήλικες) κάνουν τα ίδια ορθογραφικά λάθη;\n“Η Γλωσσολογία δεν είναι μια θεωρητική επιστήμη που περιορίζεται στη μελέτη των γλωσσικών φαινομένων αποκλειστικά από ειδικούς στους χώρους των αμφιθεάτρων. Οι εφαρμογές της είναι πολλαπλές και – ειδικά τα τελευταία χρόνια με τις νέες μετακινήσεις πληθυσμών και την αναγκαιότητα που προκύπτει για τη διδασκαλία – της ελληνικής εν προκειμένω – ως δεύτερης γλώσσας, και τις ανάγκες που προκύπτουν για τη επινόηση γλωσσών επικοινωνίας, είναι πλέον κατανοητό πως πρόκειται για μια … απόλυτα εφαρμοσμένη και αναγκαία … επιστήμη” λέει στο ΑΠΕ-ΜΠΕ η πρόεδρος της οργανωτικής επιτροπής της επιστημονικής συνάντησης του ΑΠΘ, κ. Μαρία Θεοδωροπούλου – επίκουρη καθηγήτρια της γλωσσολογίας στο ΑΠΘ.\n– Πόσο εύκολα και απο ποιούς “διαβάζεται” η πολιτική γελοιογραφία;\n-Γιατί οι ενήλικες προτιμούν την ιστορική ορθογραφία (χωρίς να γνωρίζουν το λόγο προτίμησης) ενώ σε σχετικά ερωτηματολόγια αναδεικνύουν την πολιτική ως παράγοντα που επηρεάζει τη μορφή και τη χρήση της γλώσσας;\n– Πόσες … γενικές μπορεί να εμπεριέχει μια πρόταση που αρθρώνει κοινωνικοπολιτικό λόγο – στις αφίσες των δεκαετιών του 80-90;\n– Πόσο δύσκολο, προς διάσωση και διαχρονική έρευνα είδος κειμένου είναι αυτό των πολιτικών αφισών της πρώτης μεταπολιτευτικής περιόδου των δεκαετιών 70 και 80; (παρουσιάζονται στο συνέδριο αφίσες απο τις ειδικές συλλογές της βιβλιοθήκης της Βουλής) και διερευνάται η συμβολή των κειμενικών χαρακτηριστικών τους στη συγκρότηση των εγχώριων ιδεολογικοπολιτικών λόγων.\n– Πόσο κατανοητή είναι η κωμικόγλωσσα, η τεχνητή ανορθογραφία, το έντονα πολιτικοποιημένο χιούμορ του Μέντη Μποσταντζόγλου (Μπόστ) σε σημερινούς νέους; (έρευνα σε 80 φοιτητές Φιλολογίας).\nΚαι τελικά, πως ακούγονται και φαίνονται τα ελληνικά στους μη ελληνόφωνους; Σε ορισμένους θυμίζουν φωνητικά τα ισπανικά, σε άλλους η ελληνική είναι μια ακαταλαβίστικη, αλλά εξαιρετικά πλούσια γλώσσα (It’s Grek to me) και σε άλλους (ανάλογα με την ιστορική, πολιτικοοινομική κατάσταση, γειτνίαση ή μη) στερεοτυπικά ή…ως πρότυπο (οι Βούλγαροι λ.χ μιμούνται – σε κοινωνικά δίκτυα και for a στο Διδίκτυο – την ελληνική γλώσσα και προφορά και παράγουν λέξεις με βουλγαρικές ρίζες με την προσθήκη ελληνικών καταλήξεων).\n“Οι γλώσσες κουβαλούν έντονα ανά τους αιώνες τα κοινωνικά, πολιτισμικά, αλλά και πολιτικά τους αποτυπώματα και αποτελούν κομμάτι της ταυτότητας των ομιλούντων Φυσικά και όσο οι γλώσσες έχουν φυσικούς ομιλητές, εξελίσσονται, εμπλουτίζονται … υπάρχει μια διαρκής διαπλοκή. Μονο οι “νεκρές” γλώσσες δεν εξελίσσονται καθώς έχουν σταματήσει να υπάρχουν – να μιλούνται. Η ελληνική δεν είναι μια αυτές υπογραμμίζει απαντώντας στο ερώτημα “γιατί η γλωσσολογία σήμερα” η κ Θεοωδοροπούλου.\nΗ 40η συνάντηση εργασίας των γλωσσολόγων συνεχίζεται και ολοκληρώνεται αύριο (Σάββατο) το βράδυ με παράλληλες συνεδρίες σε τρείς αίθουσες του Κέντρου Διάδοσης Ερευνητικών Αποτελεσμάτων του ΑΠΘ.\nPrevΠροηγούμενο ΆρθροΗΠΑ: Ο Ντόναλντ Τραμπ στο Καλέξικο για να εκθειάσει την αποφασιστικότητά του απέναντι στο Μεξικό\nΕπόμενο ΆρθροΗράκλειο: Καταπλακώθηκε 77χρονος από τρακτέρNext


www.filiatrablog.blogspot.com: Οι ασθένειες που προκαλούνται από τη διατροφή καταγράφουν τους περισσότερους θανάτους\nΟι ασθένειες που προκαλούνται από τη διατροφή καταγράφουν τους περισσότερους θανάτους\nΤο 70% του συνολικού αριθμού των 56 εκατομμυρίων θανάτων παγκοσμίως προέρχεται από ασθένειες που οφείλονται και στη διατροφή.\nΣύμφωνα με τον Παγκόσμιο Οργανισμό Υγείας (WHO) και τα στατιστικά στοιχεία που εξέδωσε, τα μη μεταδιδόμενα νοσήματα, μερικά εκ των οποίων οφείλονται και στη διατροφή, ήταν υπεύθυνα για τους 40 από τους 56 εκατομμύρια θανάτους παγκοσμίως το 2015.\nΟι περισσότεροι θάνατοι οφείλονται στα τέσσερα βασικά μη μεταδιδόμενα νοσήματα, τα οποία είναι τα καρδιαγγειακά νοσήματα, ο καρκίνος, οι χρόνια αναπνευστικές παθήσεις και ο διαβήτης.\nΗ διατροφή στην πρόληψη καρδιαγγειακών νοσημάτων\nΣτο πλαίσιο αυτό, η διατροφολόγος Ειρήνη Παπανικολάου επισημαίνει στην «ΥΧ» πόσο σημαντικός είναι ο ρόλος της διατροφής στην πρόληψη των καρδιαγγειακών νοσημάτων. «Τα καρδιαγγειακά νοσήματα εμφανίζονται σε διάφορες μορφές, όπως\nστεφανιαία νόσος, καρδιοπάθεια, υπέρταση, υπερλιπιδαιμίες, εγκεφαλικό επεισόδιο». Όπως αναφέρει, οι παράγοντες κινδύνου για τα καρδιαγγειακά νοσήματα χωρίζονται στους τροποποιήσιμους και τους μη. Συγκεκριμένα, τα φυσιολογικά χαρακτηριστικά (η αρτηριακή υπέρταση, ο σακχαρώδης διαβήτης, η χοληστερόλη), το κάπνισμα, η παχυσαρκία, η περιορισμένη φυσική δραστηριότητα και η διατροφή ανήκουν στους τροποποιήσιμους παράγοντες.\nΣτους μη τροποποιήσιμους ανήκουν το φύλο, η ηλικία και το οικογενειακό ιστορικό. Αξίζει να τονιστεί πως η διατροφή αποτελεί τον βασικό τροποποιήσιμο παράγοντα για την πρόληψη των καρδιαγγειακών νοσημάτων.\nΕπομένως, ένας τύπος διατροφής πιο κοντά στον μεσογειακό μπορεί να μειώσει τον κίνδυνο εμφάνισης καρδιαγγειακών νοσημάτων. «Προτιμήστε τα μονοακόρεστα και πολυακόρεστα λιπαρά οξέα και αποφύγετε τα κορεσμένα και τα trans λιπαρά. Καταναλώστε λιπαρά ψάρια που είναι πλούσια σε Ω-3 λιπαρά οξέα, ελαιόλαδο και ξηρούς καρπούς και αποφύγετε τα κορεσμένα που προέρχονται από ζωικά τρόφιμα, όπως το βούτυρο και τα πλήρη γαλακτοκομικά», επισημαίνει η Ε. Παπανικολάου.


Το τεχνικό τιμ του Ολυμπιακού βάζει «φρένο» στον Καμαρά - Fosonline\nΤο τεχνικό τιμ του Ολυμπιακού βάζει «φρένο» στον Καμαρά\nΣάββατο, 20 Οκτωβρίου 2018 00:05\nΟ Αφρικανός έχει ξεκαθαρίσει ότι αισθάνεται καλά και έτοιμος να βοηθήσει ακόμη και από την αρχή στο ματς του «Γεντί Κουλέ», αλλά ο Πέδρο Μαρτίνς και οι συνεργάτες του έχουν τον τελευταίο λόγο. Ποιο το πιθανότερο σχήμα στα χαφ.\nΚανείς στον Ρέντη και γενικότερα στον Ολυμπιακό δεν μπορεί να αμφισβητήσει την «κάψα» του Μαντί Καμαρά να μην χάνει όχι λεπτό στα ματς, αλλά ούτε στην προπόνηση.\nΟ Αφρικανός επέστρεψε στο προπονητικό κέντρο, έχοντας στην πλάτη του δύο 90λεπτα με την Γουινέα, αλλά και ένα επίπονο ταξίδι από την μακρινή Ρουάντα. Παρόλα αυτά, είπε στον Πέδρο Μαρτίνς ότι μπορεί να βοηθήσει ακόμη και από την αρχή του ματς κόντρα στον ΟΦΗ, εφόσον το θελήσει ο κόουτς των Πειραιωτών.\nΤο… μπαλάκι ουσιαστικά πάει στον Μαρτίνς, ο οποίος όμως φαίνεται να έχει κάτι άλλο στο μυαλό του. Όχι επειδή βλέπει τον Καμαρά καταπονημένο, αλλά επειδή πάντοτε σε τέτοιες περιπτώσεις παίζει ρόλο και ο παράγοντας «πρόληψη».\nΠιο πιθανό σχήμα φαντάζει το σενάριο αλά «Σαν Σίρο». Να κατεβάσει δηλαδή τριάδα στα χαφ με τον Γκιγιέρμε «κόφτη», τον Νάτχο σε ρόλο «οκταριού» και τον Γιάγια Τουρέ στη θέση του τιμωρημένου Φορτούνη. Πρόκειται για ένα σχήμα που τα πήγε περίφημα στο Μιλάνο, όσο διάστημα τέλος πάντων είχαν δυνάμεις ο Ισραηλινός και ο Ιβοριανός.\nΟυσιαστικά, ο Μαρτίνς προσπαθεί να βάλει λίγο… φρένο στον Καμαρά και να τον προφυλάξει ενόψει Ντουντελάνζ εξαιτίας των πολλών συνεχόμενων αγώνων με Ολυμπιακό και Γουινέα.\nΟ Αφρικανός πάντως δεν έχει πει την τελευταία του λέξη. Θα επιχειρήσει στην σαββατιάτικη προπόνηση να αλλάξει γνώμη στον προπονητή του. Μένει να δούμε που θα πέσει στο τέλος ο… κλήρος και σε ποια πρόσωπα θα στηριχθεί ο Μαρτίνς για τον άξονα της μεσαίας γραμμής.


Η ΠΕΡΙΠΕΤΕΙΑ ΤΗΣ ΔΗΜΙΟΥΡΓΙΑΣ: ΤΕΧΝΗ ΚΑΙ ΛΟΓΟΤΕΧΝΙΑ » Διαδικτυακή τάξη\nΣτις σελίδες του wiki θα βρείτε δραστηριότητες δημιουργικής γραφής. Ο καθένας και η καθεμία από εμάς έχει τη δική του/της σελίδα στην οποία ανεβάζει τις δημιουργίες του/της αλλά και τις ομαδικές εργασίες δίνοντας ενδεχομένως και μια άλλη προέκταση, αν το επιθυμεί. Οδηγός σε όλα αυτά η ΦΑΝΤΑΣΙΑ. Να σημειωθεί ότι το wiki δημιουργήθηκε στο πλαίσιο πολιτιστικού προγράμματος με θέμα: «Η περιπέτεια της δημιουργίας: τέχνη και λογοτεχνία». Πιο κάτω, στην παρουσίαση του προγράμματος, μπορείτε να δείτε αναλυτικά τα στάδια του προγράμματος και τις δημιουργίες των μαθητών/ριών.\nΗ περιπέτεια της δημιουργίας: Τέχνη και Λογοτεχνία from Maria Michali


To GMA και η «επανάσταση» του Ηλία Μιχαλίτση - https://www.futsal365.gr\nHome / ΣΥΝΕΝΤΕΥΞΗ / To GMA και η «επανάσταση» του Ηλία Μιχαλίτση\nTo GMA και η «επανάσταση» του Ηλία Μιχαλίτση\nUpdated: Ιούλιος 24, 2019\nΗ AEK Futsal τη σεζόν που τελείωσε, αποφάσισε να προσθέσει στο προπονητικό επιτελείο της προπονητή τερματοφυλάκων, δείχνοντας εμπιστοσύνη σε έναν βετεράνο τερματοφύλακα του Futsal, τον Ηλία Μιχαλίτση.\nΟ παλαίμαχος τερματοφύλακας ξεκίνησε με όρεξη, ιδέες και διάθεση να βοηθήσει τόσο τον έμπειρο Θεοφίλου Δημήτρη όσο και τους νεαρούς και πολύ ταλαντούχους Γιάννη Χριστόπουλο και Παναγιώτη Μπελτσίδη, εφαρμόζοντας ένα προπονητικό πρόγραμμα που δεν είναι υπερβολή να πούμε ότι πλησιάζει τα πρότυπα των επαγγελματικών ομάδων.\nΈνα απ’ αυτά που μας έκανε ιδιαίτερη εντύπωση παρακολουθώντας τον από τις προσωπικές του ιστοσελίδες στο Facebook και το Youtube είναι το σύστημα «Goalkeeper Movement Analysis (GMA)«, που εισήγαγε πιλοτικά στην δεύτερη φάση των play-offs με τον Ερμή Ζωγράφου.\nΤο Futsal365.gr αποφάσισε λοιπόν να μιλήσει ξανά με τον Ηλία Μιχαλίτση , προκειμένου να μας εξηγήσει τι ακριβώς είναι το GMA και πως επιδρά στην βελτίωση αλλά και την απόδοση των τερματοφυλάκων:\nFutsal365: Ηλία παρατηρήσαμε πρόσφατα ότι σε κάθε αγώνα των play-offs τοποθετούσες μια action camera στην πλευρά των τερματοφυλάκων της ΑΕΚ. Τι σκοπό έχει αυτή η κίνηση;\nΗ.Μ: Κατ’ αρχάς να σας ευχαριστήσω για το ενδιαφέρον που δείχνετε να μάθετε για το «Goalkeeper Movement Analysis«.\nΑπό την πρώτη στιγμή που ανέλαβα να προπονώ τους τερματοφύλακες της AEK Futsal έψαχνα να βρω τρόπους που θα με βοηθήσουν να παρακολουθώ τις εμφανίσεις τους κατά την διάρκεια των αγώνων.\nΠαρ’ όλο που βρίσκομαι στον πάγκο της ομάδας καθ’ όλη την διάρκεια των αγώνων, ήθελα να μπορώ να καταγράφω τις κινήσεις τους για να μπορώ μετά με άνεση χρόνου από το σπίτι μου να αναλύω την κάθε τους κίνηση, ώστε μετά να τους στέλνω παρατηρήσεις και να βελτιώνουμε τις απόδοσεις τους στις προπονήσεις, κατά την διάρκεια της αγωνιστικής περιόδου.\nΈτσι λοιπόν σκέφτηκα να τοποθετήσω μια action camera η οποία θα «κοιτάει» στην πλευρά της άμυνας μας και ειδικά τους τερματοφύλακες.\nFutsal365: Τι ακριβώς κάνεις κατά την διάρκεια του αγώνα και μετά απ’ αυτόν με το GMA;\nΗ.Μ: Κατά την διάρκεια του αγώνα φυσικά κοιτάω συνέχεια τι ακριβώς κάνουν οι τερματοφύλακες, ζωντανά, αλλά και διασφαλίζω ότι η action camera γράφει τον αγώνα.\nΚάποιες φορές μπορεί να κοιτάξω την φάση ξανά μέσα από το κινητό μου που συνδέεται η camera, για να μπορώ να δω πιο καλά κάτι που θέλω και που χρειάζεται να το μεταφέρω στον τερματοφύλακα που παίζει εκείνη τη στιγμή, στο ταιμ αουτ ή και στ’ αποδυτήρια στο ημίχρονο.\nΤην επόμενη μέρα κάθομαι στο laptop μου και εξετάζω καρέ καρέ όλες τις φάσεις, απομονώνω τα στιγμιότυπα, σχεδιάζω και μαρκάρω πιθανές θέσεις που θα έπρεπε να πάρουν και γενικά αναλύω όλες τις φάσεις, ανεξαρτήτου κατάληξης.\nΔεν κοιτάω δηλαδή μόνο αυτές που καταλήγουν γκολ εναντίον μας, αλλά κι αυτές που αποκρούουν οι τερματοφύλακες ή ακόμα κι αυτές που καταλήγουν αουτ.\nΓια μένα δεν έχει σημασία που κατέληξε η φάση, αλλά αν η θέση που έχουν πάρουν είναι η σωστή ή όχι τη δεδομένη χρονική στιγμή!\nFutsal365: Προσωπικά πιστεύω ότι αυτό που κάνεις είναι κάτι το πρωτοποριακό για τα δεδομένα του Ελληνικού Futsal και δεν ξέρω αν και αλλού εφαρμόζεται κάτι τέτοιο. Πως το έχουν πάρει ο προπονητής της AEK Futsal και οι τερματοφύλακες;\nΗ.Μ: Δεν ξέρω αν είναι πρωτοποριακό ή όχι αλλά αυτό που μπορώ να σου πω είναι ότι ο βοηθός προπονητή του Άρη Θεσσαλονίκης, Πρέντραγκ Σομπότοβιτς, χρησιμοποιεί κάμερα όχι μόνο κατά την διάρκεια των αγώνων αλλά και κατά την διάρκεια των προπονήσεων!\nΜ’ αυτό τον τρόπο μπορεί να αναλύει τις φάσεις των αγώνων και τις προπονήσεις μαζί με τον Σάββα Παντελίδη, ώστε να γίνονται οι απαραίτητες διορθώσεις.\nΑυτός λοιπόν είναι και ο δικός μου σκοπός, να διορθώνω μέσα από την δική μου οπτική γωνία και αντίληψη, τις κινήσεις των τερματοφυλάκων, ώστε να μπορούμε την επόμενη φορά να είμαστε καλύτερα προετοιμασμένοι.\nΓια το δεύτερο σκέλος της ερώτησής σου μπορώ να σου πω και πιστεύω ότι τόσο ο Γιάννης Ζιάβας όσο και οι τρεις τερματοφύλακες μας το έχουν πάρει πολύ θετικά, γιατί σίγουρα βλέπουν ότι κάτι καλό και σωστό μπορεί να βγει μέσα από αυτή τη διαδικασία.\nFutsal365: Εφόσον έχεις συγκεντρώσει όλο το υλικό των φάσεων μέσα από το GMA τι ακριβώς κάνεις μετά;\nΗ.Μ: Αυτό που κάνω είναι να δείξω το βίντεο στους τερματοφύλακες με τις επίμαχες φάσεις, σύμφωνα πάντα με την δική μου οπτική γωνία και εκτίμηση για το τι μπορεί να έκαναν λάθος, ή ακόμα και τι μπορεί να έκαναν σωστό.\nΣτις περιπτώσεις των λαθών (είτε κατέληξαν γκολ, είτε όχι), προσπαθούμε να διορθώσουμε τις κινήσεις τους μέσα από τις προπονήσεις. Θα παρατηρήσεις ότι τονίζω ιδιαίτερα την φράση «μέσα από την δική μου οπτική γωνία και εκτίμηση».\nΑυτό το κάνω γιατί εδώ δεν είμαι για να το παίζω παντογνώστης, αλλά για να μπορώ μέσα από την διαφορετική θέση που είμαι να βλέπω τα πράγματα αλλιώς. Όλοι έχουμε κάνει λάθη όταν παίζαμε ποδόσφαιρο και γι’ αυτό η θέση μας είναι να συμβουλεύουμαι τους παίχτες και όχι να επιβάλλουμε την άποψη μας. Αυτό λοιπόν κάνω και με τα παιδιά, συζητώ τις φάσεις και ανταλλάσουμε απόψεις.\nFutsal365: Τώρα που το πρωτάθλημα τελείωσε, πως είδες την κατάσταση στο θέμα των προπονήσεων των τερματοφυλάκων στην ΑΕΚ Futsal και αν το GMA βοήθησε τους τερματοφύλακες της ΑΕΚ Futsal και ειδικά τον Θεοφίλου που ήταν και ο βασικός, ειδικά στους τελικούς;\nH.M: Όπως σου είχα πει και στην πρώτη συνέντευξη, οι τρεις τερματοφύλακες μας πήραν πολύ θετικά και ευχάριστα την κίνηση αυτή και πιστεύω ότι κάτι καλό γίνεται και έγινε.\nΠροσωπικά θα ξαναπώ ότι για να μπορέσει να γίνει ακόμα καλύτερη δουλειά είναι να βρεθεί, του χρόνου τώρα ποιά, μια επιπλέον ημέρα που θα είναι αφιερωμένη αποκλειστικά και μόνο στις προπονήσεις των τερματοφυλάκων.\nΈτσι θα μπορέσουμε να κάνουμε ακόμα καλύτερη και πιο στοχευμένη προπόνηση, επάνω στις αδυναμίες τους.\nΓια το 2ο σκέλος της ερώτησής σου να πω ότι η δική μου η δουλειά ήταν να στέλνω στον Δημήτρη της παρατηρήσεις μου από το GMA και να τον συμβουλεύω σχετικά με διορθώσεις στις θέσεις του και στις κινήσεις του. Πιστεύω ότι ο Δημήτρης τα έλαβε θετικά όλα αυτά και τον βοήθησαν να διορθώσει τα λάθη του!\nFutsal365: Τελειώνοντας αυτή τη συνέντευξη, ήθελα να σε ρωτήσω τι άλλες καινοτομίες σκέφτεσαι να εφαρμόσεις του χρόνου, εκτός από το GMA;\nH.M: Αυτό που μπορώ να σου πω στα σίγουρα είναι ότι από τη στιγμή που η συνεργασία μου με την ΑΕΚ Futsal θα συνεχιστεί και του χρόνου, θα προσπαθώ να εξελίξω το GMA.\nΑυτό θα γίνει αρχικά με την προσθήκη επιπλέον action camera, ώστε να μπορώ να βλέπω απ’ όλες τις γωνίες τις κινήσεις και τις θέσεις των τερματοφυλάκων!\nΦυσικά θα υπάρχουν κάμερες και στις προπονήσεις πλέον για να μπορώ να κάνω και εκεί τις παρατηρήσεις μου. Ένα άλλο ακόμα που σκέφτομαι είναι η χρήση ειδικού λογισμικού το οποίο θα καταγράφει τα πάντα σχετικά με το παιχνίδι των τερματοφυλάκων κατά την διάρκεια των αγώνων για μελλοντική χρήση και ανάλυση. Ιδέες υπάρχουν πολλές, αρκεί να υπάρχει διαθέσιμο πεδίο εφαρμογής τους!\nfutsalGMAGOALKEEPER MOVEMENT ANALYSISSUPERLEAGUEΜΙΧΑΛΙΤΣΗΣ\n← Previous Story Δημήτρης Θεοφίλου… εφ’όλης της ύλης!\nNext Story → Δημακόπουλος: «Δεν έχω άγχος… θα τα δώσουμε όλα»


Εφαρμογές - Patras Drone Acadeny\nΑεροφωτογραφίσεις, τοπογραφία, διαφήμιση marketing, Events, Εναέρια επιτήρηση χώρου, Γεωργικές εφαρμογές, Έρευνα & διάσωση.\nΑεροφωτογραφίσεις & Εναέρια Βίντεο\nΟι κινηματογραφιστές άλλαξαν την οπτική γωνία του video και της φωτογραφίας\nΤο νέο όπλο των τοπογράφων ακούει στο όνομα Drone.\nΜε την νέα οπτική στην διαφήμιση, το Drone είναι ο καλύτερος φίλος του marketing.\nΕίτε σε γάμους είτε σε βαφτίσεις αλλά και σε διάφορα events, ο νέος πολύτιμος φίλος ακούει στο όνομα Drone.\nΕναέρια Επιτήρηση Χώρου\nΟ νέος τρόπος για έλεγχο και επιτήρηση ενός χώρου, το δεξί χέρι των security.\nΑεροψεκασμό με Drone για στοχευμένο ράντισμα με τον λιγότερο χρόνο κ χρήμα\nΌταν τα βλέπεις όλα από ψηλά έχεις καλύτερη οπτική και καλύπτεις περισσότερα τ.μ\nΠαρατήρηση & επιτήρηση ιχθυοκαλλιεργειών με Drone…..


Τα πιο εύκολα πεϊνιρλί χωρίς αναμονή! | Mama Fagito\nΤα πιο εύκολα πεϊνιρλί χωρίς αναμονή! – Mama Fagito\nΗ πιο εύκολη και γρήγορη ζύμη κουρού\nΑρχική Συνταγές Φαγητά Τα πιο εύκολα πεϊνιρλί χωρίς αναμονή!\nαλεύρι που φουσκώνει μόνο του – όσο πάρει (περίπου 300-350 γρ.)\nΑρχικά ζεσταίνουμε λίγο το γάλα μας είτε στο φούρνο μικροκυμάτων είτε σε ένα μπρίκι. Το ρίχνουμε σε ένα μπολ και προσθέτουμε τη μία κουταλιά βούτυρο αφού πρώτα το έχουμε λιώσει ελαφρά. Ανακατεύουμε με το σύρμα μέχρι το μείγμα μας να γίνει ενιαίο.\nΣτη συνέχεια προσθέτουμε το αλάτι, το ξύδι και τη ζάχαρη και ανακατεύουμε. Προσθέτουμε το baking powder και έπειτα ρίχνουμε σιγά σιγά το αλεύρι ενώ παράλληλα ζυμώνουμε.\nΗ ζύμη μας χρειάζεται τόσο αλεύρι όσο να να μην κολλάει στα τοιχώματα του μπολ και στα χέρια μας. Μόλις είναι έτοιμη την χωρίζουμε σε πέντε ίσα κομμάτια και έπειτα αυτά σε άλλα δύο. Έτσι, η ζύμη μας γίνεται 10 μικρά κομμάτια.\nΣε ένα κατσαρολάκι βάζουμε λίγο συμπυκνωμένο χυμό ντομάτα, μία πρέζα ζάχαρη, λίγο αλάτι, πιπέρι και μπόλικη ρίγανη. Ανακατεύουμε και αφήνουμε να βράσει για πολύ λίγο σε σιγανή φωτιά.\nΩστόσο ετοιμάζουμε τα πειϊνιρλάκια μας! Αλευρώνουμε μία επιφάνεια και με τη βοήθεια ενός πλάστη (ή ακόμα και ενός γυάλινου μπουκαλιού) ανοίγουμε το πρώτο από τα δέκα ζυμαράκια μας σε πάχος 1-2 εκατοστά. Φροντίζουμε ώστε να δώσουμε μακρόστενο σχήμα στη ζύμη μας ώστε να έχουν τα πεϊνιρλί μας το σχήμα που πρέπει. Γυρίζουμε σιγά σιγά τη μία μακριά πλευρά, έπειτα την άλλη και κλείνουμε στις δύο μικρές πλευρές. Κάνουμε την ίδια ακριβώς διαδικασία και για τα υπόλοιπα εννέα κομμάτια.\nΓια τη γέμιση, κόβουμε μερικές φέτες ζαμπόν και τυρί σε τετράγωνα κομμάτια. Υπολογίστε την ποσότητα με βάση τη γεύση που θέλετε να τους δώσετε και το πόσο ελαφριά ή βαριά θέλετε να τα κάνετε. Και τώρα αρχίζει το διασκεδαστικό κομμάτι! Τοποθετούμε λαδόκολλα σε ένα ταψί μεταφέρουμε προσεκτικά τα πεϊνιρλί μας. Βάζουμε μία κουταλιά της σούπας από τη σάλτσα μας στο κάθε ένα και έπειτα τοποθετούμε προσεκτικά το τυρί, το ζαμπόν και στο τέλος το τριμμένο τυρί μας.\nΨήνουμε σε προθερμασμένο φούρνο στον αέρα στους 200 βαθμούς για περίπου 15-20 λεπτά μέχρι να ροδίσουν!\nΠροηγούμενο άρθροΒίντεο Σασμός: Η στιγμή που όλοι περιμέναμε – Έτσι αποκαλύπτεται ο δολοφόνος!\nΕπόμενο άρθροΑσφαλιστικά μέτρα από την οικογένεια του Θεοδωράκη κατά αγνώστου που ισχυρίζεται πως είναι γιος του\nΔείτε που βρίσκεται και πως είναι σήμερα το σπίτι του ‘Αντωνάκη’ και της ‘Ελενίτσας’ από το «Η δε γυνή να φοβήται τον άνδρα»! (Φωτο...\nΔωρεάν διάθεση self test στους μαθητές – Πόσα δικαιούνται\nΔήμητρα της Λέσβου: Εικόνες ντοκουμέντο από το τροχαίο που της στέρησε τη ζωή\nΈκτακτη οικονομική ενίσχυση για νοικοκυριά – Ποιοι και πόσα θα πάρουν


Εύκολη πρόσβαση Oceanfront Αρχική σελίδα έχει υπέροχες προβολές! - Airbnb\nΕύκολη πρόσβαση Oceanfront Αρχική σελίδα έχει υπέροχες προβολές!\nΑποκτήστε μια νέα οπτική για τις διακοπές σας στην ακτή του Όρεγκον από αυτό το παραθαλάσσιο σπίτι σκαρφαλωμένο ψηλά πάνω από τον Ειρηνικό, με ανεμπόδιστη θέα στον ωκεανό που συνεχίζεται για πάντα. Με πανοραμικά παράθυρα και βεράντες σε κάθε όροφο, το Point of View σας δίνει πολλούς τρόπους για να απολαύσετε τη θάλασσα, τον ουρανό και τα ηλιοβασιλέματα. Δεδομένου ότι το ευρύχωρο σαλόνι και τα δύο υπνοδωμάτια βρίσκονται στο κύριο επίπεδο, αυτό είναι ένα εξαιρετικό εξοχικό σπίτι για όσους θα προτιμούσαν να αποφύγουν τις σκάλες. Δύο τζάκια, ένα αέριο και μία ξυλόσομπα, παρέχουν ατμόσφαιρα και ένα τραπέζι μπιλιάρδου στο κάτω δωμάτιο μπόνους προσφέρει διασκέδαση μαζί με τηλεόραση επίπεδης οθόνης/DVD player. Δεν μπορείτε να φτάσετε στην παραλία από αυτό το σπίτι στην κορυφή του γκρεμού, αλλά είναι σε μικρή απόσταση με το αυτοκίνητο από την κοντινότερη πρόσβαση στην παραλία. Οι επισκέπτες βλέπουν συχνά φάλαινες εδώ ανά πάσα στιγμή του έτους, γι 'αυτό πάρτε τα κιάλια σας, χαλαρώστε και απολαύστε τον κόσμο από αυτό το εντυπωσιακό σημείο θέα!\nΥπνοδωμάτιο 3: Ένα υπέρδιπλο κρεβάτι\nΥπνοδωμάτιο 4: Ένα διπλό κρεβάτι\nΔωμάτιο μπόνους: Τραπέζι πισίνας\nΟδηγίες στάθμευσης: 3 αυτοκίνητα το πολύ


Αστυνομικός μετά από δύο δεκαετίες υπηρεσίας πηγαίνει στο Τμήμα με περούκα και κραγιόν - Lamianow.gr\nΑστυνομικός μετά από δύο δεκαετίες υπηρεσίας πηγαίνει στο Τμήμα με περούκα και κραγιόν\n11/12/2020, 12:28:00 ΜΜ\n«Οι συνάδελφοί μου είχαν συνηθίσει να με βλέπουν με ξυρισμένο κεφάλι και γένια λίγων ημερών» – Πώς περιγράφει την εμπειρία του\nΟ αστυνομικός των West Midlands, Σκάι Μόρντεν, γνώριζε πάντα ότι ήταν τρανσέξουαλ, αλλά το κρατούσε για χρόνια μυστικό.\nΣήμερα, στα 44 του, φορά ξανθιά περούκα και μακιγιάζ όταν πηγαίνει στη δουλειά του και πλέον αυτοπροσδιορίζεται ως γυναίκα, αφού προηγουμένως πήρε διαζύγιο από τη σύζυγό του… Ο αστυνομικός Μόρντεν βρίσκεται στη λίστα αναμονής για τη θεραπεία μετάβασης στο γυναικείο φύλο, αλλά πρέπει πρώτα να «αλλάξει κοινωνικά» για να αποδείξει στους γιατρούς πως είναι αποφασισμένος γι’ αυτήν την αλλαγή. Έτσι, εδώ και λίγο διάστημα φορά γυναικεία περούκα και κραγιόν προκειμένου να πείσει το κοινωνικό σύνολο πως η «μεταμόρφωσή» του δεν είναι ένα απλό καπρίτσιο αλλά αυτό που επιθυμεί περισσότερο από όλα στη ζωή του.\nΟ Μόρντεν, ο οποίος δεν έχει παιδιά, τόνισε: «Πάντα ήξερα ότι ήμουν τρανσέξουαλ, ακόμη και πριν μάθω ότι υπήρχε μια λέξη για αυτό. Αλλά το κράτησα μυστικό εδώ και δεκαετίες – δεν ήξερα πώς να πω κάτι τέτοιο σε φίλους, οικογένεια και συναδέλφους. Ήμουν ένας από τους 14 αξιωματικούς που κρατούσαν αστυνομική αλυσίδα απέναντι σ’ έναν οργισμένο όχλο χιλίων και παραπάνω ανθρώπων. Και έχω περιτριγυριστεί από μια συμμορία διαρρηκτών οπλισμένων με ρόπαλα του μπέιζμπολ και σφυριά. Αλλά κανένα από αυτά δεν είναι τόσο τρομακτικό όσο το να εμφανιστώ σαν μια γυναίκα τρανσέξουαλ μπροστά σε 30 αστυνομικούς– που τους έβλεπα πρώτη φορά- σε ένα πρόγραμμα τακτικής εκπαίδευσης. Βρισκόμαστε, αναμφίβολα, σε μια πιο ανεκτική εποχή από ό, τι πριν από 10 ή 20 χρόνια – αυτό με εμπόδισε να αποκαλύψω την αλήθεια μου νωρίτερα – αλλά είναι ακόμα τρομακτικό. Καθώς έβαζα το κραγιόν και την ξανθιά μου περούκα πριν από μια μέρα στη δουλειά για πρώτη φορά δεν μπορούσα να ελέγξω το άγχος μου. Οι συνάδελφοί μου είχαν συνηθίσει να με βλέπουν με ξυρισμένο κεφάλι και γένια λίγων ημερών. Φοβόμουν τι θα πουν οι συνάδελφοι και και πώς θα μου φέρονται οι πολίτες. Έχω αντιμετωπίσει τα χειρότερα αποβράσματα κατά τη διάρκεια των 19 χρόνων μου στην αστυνομία του West Midlands. Με έχουν βρίσει, μαχαιρώσει και χτυπήσει με μπουνιές την ώρα του καθήκοντος, αλλά τίποτα δεν συγκρίνεται με το φόβο μου να πάω στη δουλειά μου σαν το άτομο, που πραγματικά αισθάνομαι και είμαι».\nΚαι πώς τον αντιμετώπισαν; «Από τότε που μαζεύω το κουράγιο να αποκαλύπτω την πραγματική μου φύση σε συναδέλφους στην εργασία, η υποστήριξη και η αγάπη που βρήκα ήταν απίστευτη. Οι περισσότεροι άνθρωποι εδώ στην αστυνομία ενδιαφέρονται και είναι υποστηρικτικοί και απλά θέλουν να με γνωρίσουν, ώστε να μπορούν και οι ίδιοι να με βοηθήσουν στην καινούργια μου ζωή. Η γη εξακολουθεί να γυρίζει από τότε που αποκάλυψα την ταυτότητά μου- δεν σταμάτησε ο κόσμος για μένα – και μπορώ να είμαι συμφιλιωμένος με τον εαυτό μου για πρώτη φορά στη ζωή μου. Είμαι σίγουρος ότι κάποιος που γνωρίζετε μπορεί να είναι επίσης μπερδεμένος για την ταυτότητα του φύλου του, ή ακόμα και σαν εμένα, σίγουρος για την ταυτότητά του και να ζει αλλιώς. Ζητάμε απλώς να μας επιτραπεί να ζήσουμε έτσι όπως αισθανόμαστε, χωρίς να φοβόμαστε ότι θα υποστούμε bullying, βία, παρενόχληση, γελοιοποίηση και κακοποίηση. Είμαι ακόμα εγώ, ο φίλος σου, ο αδερφός σου, η αδερφή σου, ο συνάδελφός σου, ανεξάρτητα από το πώς παρουσιάζομαι, ή τι ρούχα φοράω ή πώς αυτοπροσδιορίζομαι».\nΝοσοκομειακοί Γιατροί: «Αστυνομικοί επέβαλαν πρόστιμο 300 ευρώ σε εθελοντή αιμοδότη γιατί κρατούσε… Ριζοσπάστη»\nΚορονοϊός: Εκκλησίες ανοιχτές με περιορισμούς μόνο Χριστούγεννα και Φώτα\nΑυτοκίνητο έπεσε σε πεζούς στο Λονδίνο - Συνελήφθη ο οδηγός


Αρχική » Ροή Ειδήσεων » Υποκατώτατος μισθός: Πότε και πόσο θα αυξηθεί\nEντός του Ιανουαρίου του 2019 η αρμόδια επιτροπή του υπουργείου Εργασίας πρόκειται να αποφανθεί για το ύψος της αύξησης του κατώτατου μισθού.\nΟ υπουργός Επικρατείας Δημήτρης Τζανακόπουλος έκανε λόγο για «γενναία αύξηση».\nH αύξηση του κατώτατου μισθού, που σήμερα είναι 586,08 ευρώ μεικτά για άγαμο, νεοπροσλαμβανόμενο, χωρίς προϋπηρεσία και χωρίς ειδικότητα, δεν αποκλείεται να «κλειδώσει» κοντά στην περιοχή των 50 ευρώ, γεγονός που σημαίνει ποσοσταία αύξηση κοντά στο 8% και εντός της περιοχής 6%-10%.\nΗ αύξηση θα είναι κοντά στην περιοχή των 50 ευρώ, θα ισχύσει από τον Φεβρουάριο και θα επηρεάσει τις απολαβές 400.000 μισθωτών.\nΤις επόμενες ημέρες η κυβέρνηση αναμένεται να φέρει στη Βουλή νομοθετική ρύθμιση προκειμένου να επισπεύσει τις διαδικασίες για τον καθορισμό (αύξηση) του κατώτατου μισθού. Η διάταξη θα τροποποιεί τη διαδικασία και το χρονοδιάγραμμα που προβλέπει ο νεοεφαρμοζόμενος νόμος (4172 / 2013) προκειμένου να επιτευχθεί η αύξηση του μισθού από τις αρχές του 2019.\nΤι πρέπει να πληρώσουν οι φορολογούμενοι μέχρι το τέλος του 2018


Να επενδύσει στην ελληνική πολεμική βιομηχανία θέλει το Ισραήλ – Ενισχύεται το μέτωπο απέναντι στην Τουρκία | Εφημερίδα "Στόχος" - Stoxos newspaper\nΝα επενδύσει στην ελληνική πολεμική βιομηχανία θέλει το Ισραήλ – Ενισχύεται το μέτωπο απέναντι στην Τουρκία\nΣε ισχυρή γεωπολιτική σταθερά στο σύστημα της Ανατολικής Μεσογείου εξελίσσεται το μέτωπο Ελλάδος – Ισραήλ, όπως κατεγράφη κατά την χθεσινή συνάντηση στην Ιερουσαλήμ του Κυριάκου Μητσοτάκη με τον Μπέντζαμιν Νετανιάχου.\nΗ έκδοση κοινής διακήρυξης, επιστέγασμα του στρατηγικού βάθους της διμερούς σχέσης, όπως παρατηρούσαν στενοί συνεργάτες του πρωθυπουργού, δεν αφήνει κανένα περιθώριο παρερμηνείας αναφορικά με την τουρκική προκλητικότητα.\n«Ζητούμε το σεβασμό των κυριαρχικών δικαιωμάτων όλων των κρατών όσον αφορά στην Υφαλοκρηπίδα και την Αποκλειστική Οικονομική Ζώνη σύμφωνα με το εθιμικό δίκαιο της θάλασσας.\n»Αντιτιθέμεθα εντόνως σε απόπειρες παραβίασης αυτών των δικαιωμάτων κατά τρόπο, που θέτουν σε κίνδυνο τη σταθερότητα της Ανατολικής Μεσογείου και του Αιγαίου και αντιβαίνει στις σχέσεις καλής γειτονίας.\n»Οι δύο χώρες θα συνεχίζουν να συντονίζουν τις πολιτικές τους» αναφέρει η κοινή διακήρυξη.\nΣε άλλο σημείο του ιδίου κειμένου περιγράφεται ο στρατηγικός χαρακτήρας της σχέσης από την πλευρά των Ιεροσολύμων.\n«Το Ισραήλ επαναλαμβάνει την πλήρη στήριξη του και την ισχυρή αλληλεγγύη του προς την Ελλάδα, όσον αφορά στις θαλάσσιες ζώνες, αλλά και την αντίθεση του σε κάθε απόπειρα παραβίασης αυτών την δικαιωμάτων.\n»Το Ισραήλ αποδίδει μεγάλη σημασία στη μακρά και σημαντική συνεργασία με την Ελλάδα».\nΣτην ελληνική αποστολή επικρατούσε χθες περίσσεια ικανοποίηση, καθώς αποτυπώθηκε, όπως ειπώθηκε χαρακτηριστικά, η κοινή βούληση για επέκταση της συνεργασίας των δύο πλευρών σε αμοιβαία επωφελείς τομείς.\nΚυβερνητικοί παράγοντες μετέφεραν, μάλιστα, την ισχυρή δέσμευση του Ισραηλινού πρωθυπουργού στην ολοκλήρωση, αλλά και την περιφρούρηση του τεράστιας ενεργειακής και γεωστρατηγικής σημασίας έργου του αγωγού φυσικού αερίου East Med.\nΕπ αυτού εμπόδιο ορθώνουν οι επί μέρους ενστάσεις της Ιταλίας, κάτι, πάντως, που Μητσοτάκης και Νετανιάχου συμφώνησαν ότι θα προσπαθήσουν να κάμψουν το αμέσως προσεχές διάστημα.\nΔηλωτικό, εξάλλου, της ανησυχίας, που διακατέχει Ελλάδα και Ισραήλ για τον αποσταθεροποιητικό ρόλο, που διαδραματίζει εσχάτως η Τουρκία στην ευρύτερη περιοχή ήταν κατά πληροφορίες και η παραδοχή του κ. Νετανιάχου για την τεράστια επιρροή του Ισραηλινού λόμπι στην απόφαση του Κογκρέσου να μπλοκάρει την πώληση των αμερικάνικων μαχητικών 5ης γενιάς F-35 στην Τουρκία στο περιθώριο του χθεσινού γεύματος εργασίας, ανάμεσα στις δύο αντιπροσωπείες.\nΜητσοτάκης και Νετανιάχου χαιρέτισαν, εξάλλου, τη συμφωνία ανάμεσα σε Αθήνα και Ρώμη για τον καθορισμό των μεταξύ τους θαλασσίων ζωνών, ως μία… εικόνα από το μέλλον.\nΣύμφωνα με πληροφορίες, εξάλλου, ανώτεροι κυβερνητικοί αξιωματούχοι τονίζουν πως οιαδήποτε παρόμοια μελλοντική συμφωνία της Ελλάδος με άλλο κράτος της περιοχής θα βασίζεται πάνω στις κεντρικές αρχές αυτής ανάμεσα στην Αθήνα και τη Ρώμη.\nΔιαβάζοντας πίσω από τις γραμμές, ο Κυριάκος Μητσοτάκης εκτίμησε πως οι αντικρουόμενες δηλώσεις Τούρκων αξιωματούχων για την Ελληνο-ιταλική συμφωνία πιθανώς να ανοίγουν ένα παράθυρο ευκαιρίας για μία ύφεση και στις ελληνοτουρκικές σχέσεις, μολονότι, όπως διευκρίνισε κάτι τέτοιο δεν διαφαίνεται για την ώρα.\nΕν όψει, μάλιστα, και της μετάβασης του Νίκου Δένδια αύριο Πέμπτη στο Κάιρο, κυβερνητικά στελέχη ξεκαθαρίζουν πως η Αθήνα δεν θα δεχθεί μία οποιαδήποτε συμφωνία, μολονότι δηλώνουν συγκρατημένα αισιόδοξοι για πρόοδο στις εν λόγω συνομιλίες.\nΣύμφωνα με πληροφορίες, εξάλλου, παρασκηνιακές διεργασίες βρίσκονται σε πλήρη εξέλιξη και στον άξονα Ελλάδος – Σαουδικής Αραβίας, προκειμένου να υπογραφεί η συμφωνία για το αντιπυραυλικό σύστημα Patriot.\nΥπενθυμίζεται πως προ της πανδημίας του κορονοιού, ο κ. Μητσοτάκης είχε επισκεφθεί το Ριάντ στις αρχές Φεβρουαρίου, ενώ σε εκκρεμότητα παραμένει το ταξίδι του υπουργου Εξωτερικών, κ. Δένδια εκεί λόγω της αυξητικής τάσης, που εμφανίζουν τα κρούσματα του κορονοιού.


Η Charlize Theron έκανε pixie cut και εμείς σας αποκαλύπτουμε τον τρόπο να βρείτε αν θα πηγαίνει και σε εσάς - Instyle GR\nΗ Charlize Theron έκανε pixie cut και εμείς σας αποκαλύπτουμε τον τρόπο να βρείτε αν θα πηγαίνει και σε εσάς\n02/07/2019 @ 08:20:35\nΗ νέα αγαπημένη συνήθεια της Charlize Theron είναι μάλλον να μας εκπλήσσει με τις αλλαγές στα μαλλιά της. Αφού έκοψε καρέ, τα έβαψε καστανά και εμφανίστηκε ακόμα και με baby bangs στο κόκκινο χαλί, η ομολογουμένως πανέμορφη ηθοποιός μόλις τόλμησε ένα κούρεμα που δεν τολμούν πολλές.\nΜιλάμε φυσικά για το pixie cut – ελληνιστί αγορίστικο -, ένα κούρεμα που δεν έχει έρθει πραγματικά στη μόδα από τότε που η Twiggy σχεδίαζε ψεύτικες κάτω βλεφαρίδες. Ωστόσο τα τελευταία χρόνια, αργά αλλά σταθερά, επανέρχεται στο προσκήνιο με αρκετές διάσημε να το τολμούν.\nA post shared by ??? • ???????? (@charlie.atomicblonde) on Jun 30, 2019 at 9:18am PDT\nΑν και στις περισσότερες που το έχουμε δει δείχνει υπέροχο, είναι ένα κούρεμα που δυστυχώς δεν ταιριάζει σε όλες τις γυναίκες ανεξαιρέτως. Πώς θα ξέρετε αν ταιριάζει στο δικό σας πρόσωπο; Το παρακάτω μίνι τεστ θα σας βοηθήσει να μάθετε.\nΟ κανόνας θεσπίστηκε από τον John Frieda και η εφαρμογή του είναι πολύ απλή. Θα χρειαστείτε μόνο έναν χάρακα και ένα μολύβι (και μία φίλη σας ιδανικά, για να γίνει πιο εύκολα και γρήγορα η διαδικασία).\nCharlize Theron Pixie Cut ΚΟΥΡΕΜΑ Μαλλιά


Πτώση στο κενό σε χώρο στάθμευσης στη Λάρνακα - Σοβαρά 60χρονος | Newsbomb Cyprus\n17 Φεβρουαρίου 2016 06:53\nΑνανεώθηκε17 Φεβρουαρίου 2016 06:56\nΣτο Γενικό Νοσοκομείο Λευκωσίας με πολλαπλά κατάγματα νοσηλεύεται άνδρας που έπεσε από ύψος πέντε μέτρων.\nΣτο Γενικό Νοσοκομείο Λευκωσίας , σε σοβαρή αλλά εκτός κινδύνου κατάσταση, νοσηλεύεται Βρετανός ηλικίας 60 χρόνων, που έπεσε από τον πρώτο όροφο του πολυόροφου Δημοτικού χώρου στάθμευσης στη Λάρνακα.\nΣύμφωνα με την Αστυνομία λίγο πριν τις επτά χθες το βράδυ, λήφθηκε πληροφορία στην Αστυνομική Διεύθυνση Λάρνακας ότι υπήρχε τραυματισμένο άτομο στο έδαφος κάτω από το πολυόροφο χώρο στάθμευσης του Δήμου Λάρνακας που βρίσκεται στην Οδό Παύλου Βαλσαμάκη.\nΜέλη της Αστυνομίας μετέβησαν στη σκηνή όπου εντόπισαν ένα άνδρα να κείτεται στο έδαφος και διακομίστηκε με ασθενοφόρο στο Τμήμα Ατυχημάτων και Επειγόντων Περιστατικών του Γενικού Νοσοκομείου Λάρνακας.\nΟι επί καθήκοντι ιατροί διαπίστωσαν ότι ο άνδρας έφερε κατάγματα στα δύο πόδια και στο κρανίο συνεπεία πτώσης.\nΟι εξετάσεις της Αστυνομίας κατέδειξαν ότι ο άνδρας είναι Βρετανός, μόνιμος κάτοικος Λάρνακας, ηλικίας 60 χρόνων και έχει ιστορικό στο Νοσοκομείο Λάρνακας για χρόνια προβλήματα αλκοολισμού.\nΣτη σκηνή όπου υπήρχε ο τραυματίας εντοπίστηκε κηλίδα αίματος και εικάζεται ότι έπεσε από τον πρώτο όροφο του πολυόροφου χώρου στάθμευσης από ύψος πέντε μέτρων. Περαιτέρω έρευνες της Αστυνομίας κατέδειξαν ότι το περιστατικό ήταν τυχαίος τραυματισμός.\nΛόγω της σοβαρότητας της κατάστασης του, η οποία κρίνεται σοβαρή αλλά εκτός κινδύνου, ο τραυματίας διακομίσθηκε στο Γενικό Νοσοκομείο Λευκωσίας για περαιτέρω νοσηλεία.\nΥΠΟΓΕΙΟΣ ΧΩΡΟΣ ΣΤΑΘΜΕΥΣΗΣ\nΞέσπασε ο Γιώργος Θεοφάνους κατά του Παντελίδη (photo)\nH απάντηση της ΘΥΡΑΣ 9 στην Αστυνομία: Όπλα εσείς, όπλα κι' εμείς! (photo)


10 παράξενα, αλλά πεντανόστιμα Κρητικά φαγητά - Ιστορίες από την Κρήτη | Oneman\nΌταν το 'πιάσε ένα μαλάκα' δεν είναι βρισιά αλλά ευλογία.\nΤο καλοκαίρι πλησιάζει, οι καλοκαιρινές διακοπές προγραμματίζονται και εμείς σου μαθαίνουμε αυτά που πρέπει να ξέρεις αν επισκεφτείς την Κρήτη. Το νησί φημίζεται για την πλούσια και λαχταριστή κουζίνα του και επειδή αν βρεθείς προς τα κάτω σίγουρα θα επισκεφτείς κάποιο ταβερνάκι και δη παραδοσιακό, ιδού 10 φαγητά με περίεργες ονομασίες, αλλά εξαιρετική γεύση.\nΚι αυτό το γνωρίζεις, αλλά όχι με τη συγκεκριμένη ονομασία. Είναι ο γνωστός σε όλους ντάκος και για να πούμε την αλήθεια μέχρι στιγμής δεν το έχω συναντήσει πουθενά με την ονομασία 'λαντουριστό'. Ο ντάκος είναι από τα πιο υγιεινά φαγητά της Κρήτης και για πολλούς αποτελεί κυρίως γεύμα (χαχαχαχαχαχαχα). Παξιμάδι, ντομάτα, φέτα, ελιά και λαδάκι.\nΑσκόλυμπρος ή σκολιάμπρι ή σκόλυμος ή ασπράγκαθο ή σταυράγκαθο. Πέντε ονόματα για ένα χορταρικό. Πρόκειται για άγριο χόρτο, το οποίο θα βρεις με κάποια από τις συγκεκριμένες ονομασίες (πιθανότατα την πρώτη) και μαγειρεύεται με πολλούς τρόπους. Αποτελεί ένα από τα συνοδευτικά των χοχλιών, οπότε εδώ η όποια κουβέντα σταματά. Προχωράμε.\nΗ αλήθεια είναι ότι το συγκεκριμένο φαγητό το συναντάμε σε πολλές περιοχές της Ελλάδας, κυρίως στη Ναύπακτο, στην Κρήτη όμως αποτελεί παραδοσιακός χριστουγεννιάτικος μεζές. Χοιρινό έντερο, με συκώτια, πλεμόνια, εντόσθια και ρυζάκι. Πας τη συνταγή στον καρδιολόγο και σκίζει τα διπλώματά του.\nA post shared by taromanakia (@taromanakia) on Jul 5, 2018 at 7:59am PDT\nΤο πιο γνωστό της δεκάδας, σίγουρα το έχεις ακούσει, έχει απλωθεί η φήμη του (μαζί με τους χοχλιούς) και εκτός Κρήτης. Καταρχάς, να μη σε μπερδεύει το υποκοριστικό. Στην Κρήτη ότι τελειώνει σε -άκι είναι επικίνδυνο για τις αρτηρίες: ρακάκι, απάκι, φαγάκι. Το απάκι, λοιπόν, είναι ένα καπνιστό αλλαντικό που παρασκευάζεται από χοιρινό και είναι συνοδευτικό, ουχί κυρίως πιάτο. Φαντάσου, δηλαδή, τα κυρίως.\nΑποτελεί ένα από τα πιο χαρακτηριστικά πιάτα των Σφακίων. Πρόκειται για κατσικάκι με ελαιόλαδο, αλάτι και πιπέρι, το οποίο μαγειρεύεται στην κατσαρόλα και συνήθως σερβίρεται με πατάτες τηγανιτές. Τα υλικά λίγα, η γεύση πλούσια, τα τριγλυκερίδια πάνω από το όριο. Πλέον, μπορείς να το βρεις σε όλη την Κρήτη, σε όλες τις ταβέρνες και τα εστιατόρια.\nΜεσσαρήτικο φαγητό, από τις κλασικές περιπτώσεις των Κρητικών που ανακατεύουν το γλυκό με το αλμυρό. Πρόκειται για πίτα με χωριάτικο φύλλο, ξηρούς καρπούς, ζάχαρη, κανέλα και διάφορα άλλα μυρωδικά, ενώ βάζουν και κανά κοτοπουλάκι για να γλιστράει πιο εύκολα. Κάποιοι βάζουν και στακοβούτυρο αντί ενός απλού βουτύρου για να σου βγει η χοληστερίνη από τα αυτιά.\nΤο στακοβούτυρο που λέγαμε. Στάκα μαζί με πατάτες τηγανιτές και αυγά τηγανιτά και σηκώνεσαι να χορέψεις «βρέχει φωτιά στη στράτα μου». Η στάκα είναι κάτι μεταξύ τυριού και γιαουρτιού, έχει την υφή του γιαουρτιού και για την Κρήτη θεωρείται κάτι σαν κρέμα γάλακτος. Τα λιπαρά κάνουν πάρτι, αλλά η νοστιμιά είναι παροιμιώδης.\nΠρόκειται για βολβούς που κάνουν μία από τις πιο υγιεινές σαλάτες. Περίφημο χορταρικό που βρίσκεις στην Κρήτη, ιδιαίτερα θρεπτικό και νόστιμο, αν και σε πολλούς βγάζει μία πικράδα. Θα τους βρείτε σε βαζάκια τουρσί σε πολλά παραδοσιακά καταστήματα του νησιού και αισίως και στα σούπερ μάρκετς.\n'Πιάσε ένα μαλάκα'. Το λες και αγαλλιάζει η ψυχή σου, δίχως να 'χεις τύψεις. Ας σας ρωτήσει ο σερβιτόρος 'Μαλάκα θέλετε;' μην απαντήσετε 'έχουμε, δεν θέλουμε άλλους'. Εξυπνάδα και θα χάσεις ένα πεντανόστιμο τυρί της Κρήτης. Πρόκειται για γραβιέρα που δεν την έχουν αφήσει να ωριμάσει και να χάσει την υγρασία της.\nΑπό το πρώτο συνθετικό του ονόματος γίνεται αντιληπτό ότι πάλι θα πάμε για τσεκ-απ. Πρόκειται για παραδοσιακή πίτα που τη βρίσκεις κυρίως στα Ανώγεια. Γλυκιά πίτα από αρνίσιο λίπος. Πώς γένεν αυτό; Δοκίμασέ το πρώτα και θα καταλάβεις.